qundao/data-zh-poetry huggingface dataset:
拟古·其二
作者：田锡
朝代：宋
体裁：古风

中山魏公子，志意邈难俦。朝吸沆瀣精，远与冥鸿游。风高江浪恶，云黄海树秋。青山对独酌，明月在孤舟。心常悬象魏，迹若参公侯。纵横致君术，思一伸良筹。
拟古·其五
作者：田锡
朝代：宋
体裁：古风

碧落登真诀，太霄蕊简书。安得松乔子，仙阶一授余。载揽彩虹绥，去登紫云车。飘然远氛俗，志逸如龙摅。
拟古·其八
作者：田锡
朝代：宋
体裁：古风

玉树拭不灭，柳带柔堪结。惠然贞归心，皎若天山雪。罗幕生春风，珠帘鉴秋月。沧波燕又归，尺书胡断绝。
拟古·其六
作者：田锡
朝代：宋

曲逆汉功臣，少年尝窘厄。巷馆虽席门，轩车尽嘉客。事魏言不从，说楚谋无获。来归隆准公，罄伸图霸策。绛灌竞生妒，谗非相见迫。封金欲拂衣，将举鸾皇翮。豁达英主心，信遇终无隔。小节不掩名，勋庸自辉赫。
拟古·其六
作者：田锡
朝代：宋

曲逆汉功臣，少年尝窘厄。
巷馆虽席门，轩车尽嘉客。
事魏言不从，说楚谋无获。
来归隆准公，罄伸图霸策。
绛灌竞生妬，谗非相见迫。
封金欲拂衣，将举鸾皇翮。
豁达英主心，信遇终无隔。
小节不掩名，勋庸自辉赫。
拟古·其十
作者：田锡
朝代：宋
体裁：古风

直言如霜刃，卒发伤人意。痛贯丹诚中，无与金疮理。缄恨若瘢痕，终身难弃置。伺隙果报时，遂陷无情地。虽悔安可追，弗反同奔驷。君子慎枢机，言之岂容易。
拟古·其十一
作者：田锡
朝代：宋

楚畹种芳兰，发生逢早春。萌芽初蕺蕺，枝叶俄莘莘。幽丛秋既老，芳气冬尔薰。馨香当还风，晻蔼来袭人。百草莫相妒，从之为尔邻。深林莫盖藏，芬然亦自伸。朝采暮采来，虹绶琼瑶人。
拟古·其十三
作者：田锡
朝代：宋

余闻灵凤胶，可以续继弦。又闻返魂香，招魂以其烟。因念三季时，人为世态迁。迁之不自觉，纯信成险艰。中含妒与忌，外即怡温颜。覆人如覆舟，先示其甘言。中夜蹈虎尾，雾海生波澜。投彼机会时，倾亡果忽然。愿得灵凤胶，续之于仁贤。愿得返魂香，返其淳化源。免令古乐府，高歌行路难。
拟古·其十五
作者：田锡
朝代：宋
体裁：古风

赫赫英豪士，韩侯令子孙。千金募死士，博浪报君冤。国耻尚未雪，骥足俄惊奔。待搏如猛虎，未耀同朝暾。霸略师黄石，大计当鸿门。谈笑定安危，功业遂隆尊。鸾皇不啄粟，麒麟不驾辕。将从赤松游，高谢汉皇恩。一旦君臣中，奋宗物论喧。片词为密勿，四皓如飞翻。进退存亡间，以智为身潘。
拟古·其十六
作者：田锡
朝代：宋

峄阳生孤桐，擢斡八尺高。风雨萌枝叶，鸾皇栖羽毛。天质自含响，众木非其曹。斲为绿绮琴，古人贞金刀。所制有法象，不敢差釐毫。重详旧谱录，试抚观均调。其声清以廉，闻者不贪饕。其音安以乐，令人消郁陶。弹宫听于君，君德如轩尧。弹商听于臣，臣道如夔皋。不觉起蹈舞，形逸同翔翱。愿以七宝妆，荐之于天朝。玉轸朱丝弦，辉华近赭袍。一弹南薰曲，解愠成歌谣。
拟古·其十四
作者：田锡
朝代：宋
体裁：古风

广陵秋节半，旗鼓迓灵涛。鰌沈云海远，风激雪山高。壮哉水滨人，游为水中豪。弄涛若平地，轻命如鸿毛。古称公无渡，弱渡堪悲号。凭深良足畏，知险可先逃。甘言毒人药，巧笑刳肠刀。狎玩终罹祸，险甚于滔滔。昭然□圣诫，勉旃于尔曹。
拟古·其十四
作者：田锡
朝代：宋

广陵秋节半，旗鼓迓灵涛。鳅沈云海远，风激雪山高。壮哉水滨人，游为水中豪。弄涛若平地，轻命如鸿毛。古称公无渡，弱渡堪悲号。凭深良足畏，知险可先逃。甘言毒人药，巧笑刳肠刀。狎玩终罹祸，险甚于滔滔。昭然□圣诫，勉旃于尔曹。
拟古·其四
作者：田锡
朝代：宋
体裁：古风

汉鼎鸿毛轻，诸侯争弄兵。吴魏已先定，玄德思功名。据鞍髀肉消，感激泪沾缨。南阳有奇士，三顾精诚倾。龙变得风雨，指麾霸王成。日月若长在，永永悬英声。
擬古
作者：田锡
朝代：宋
体裁：古风

天风吹雨来，黄土为柔埴。一经女娲手，蹶然含性识。悲哉商子孙，不能述祖德。愚朴变浇漓，化之尤费力。
故县别业
作者：田锡
朝代：宋

九折驱车梦易惊，一廛老计喜初成。园蔬不借将军地，宅券何劳宰相名。山入平檐供远翠，水环钓石得深清。漫郎聱叟琦玕子，谁悟他生与此生。
早秋言怀
作者：田锡
朝代：宋

清秋江国有余暄，谢朓遗风称雅言。
帘下水亭人吏静，窗分笑阁簿书繁。
坐来幽蝶双飞过，吟次高梧一叶翻。
自笑无能莅公事，将何才术了君恩。
早秋言怀
作者：田锡
朝代：宋

清秋江国有馀暄，谢朓遗风称雅言。帘下水亭人吏静，窗分笑阁簿书繁。坐来幽蝶双飞过，吟次高梧一叶翻。自笑无能莅公事，将何才术了君恩。
春雨
作者：田锡
朝代：宋

天寒云彩变春辉，霢霂来如晓雾飞。
着物先饶芳草湿，盈空旋翳碧山微。
鶑村树密吹应徧，鸳瓦檐高滴尚稀。
丞相追班方入贺，沙堤柳色正依依。
春雨
作者：田锡
朝代：宋

天寒云彩变春辉，霢霂来如晓雾飞。著物先饶芳草湿，盈空旋翳碧山微。莺村树密吹应遍，鸳瓦檐高滴尚稀。丞相追班方入贺，沙堤柳色正依依。
晓莺
作者：田锡
朝代：宋

春宵已阑更点急，烟柳濛濛露花湿。画堂深邃楼阁寒，碧纱窗中月华入。早莺百啭催朝阳，簧言绮语何铿锵。云飞雨敬梦初破，闻时满枕梨花香。声宛转，十三弦高指拨软。宫喉徵舌多改变，圆于珠，细于线。韵玲珑，湘妃调瑟烟霭中。珠缨宝玦遽相触，江风细响修篁丛。或纤柔兮同彩缕，绣得轻烟纤微雨。或轻丽兮如彩毫，画成晓景描春朝。间关历落意不尽，花中似索鸾皇饶。逡巡曙色浮林际，菊花毛衣金作袂。一片苏张俊辩心，长与春皇巧游说。
晓鶑
作者：田锡
朝代：宋

春宵已阑更点急，烟柳蒙蒙露花湿。
画堂深邃楼阁寒，碧纱窗中月华入。
早鶑百啭催朝阳，簧言绮语何铿锵。
云飞雨敬梦初破，闻时满枕梨花香。
声宛转，十三弦高指拨软。
宫喉征舌多改变，圆于珠，细于线。
韵玲珑，湘妃调瑟烟霭中。
珠缨宝玦遽相触，江风细响修篁丛。
或纤柔兮同彩缕，绣得轻烟纤微雨。
或轻丽兮如彩毫，画成晓景描春朝。
间关历落意不尽，花中似索鸾皇饶。
逡巡曙色浮林际，菊花毛衣金作袂。
一片苏张俊辩心，长与春皇巧游说。
晚云曲
作者：田锡
朝代：宋
体裁：古风

高唐晚峰欲生雨，空山啼猿风啸虎。春云数片留南浦，自与鸳鸯共飞舞。
晚望因寄宋太素
作者：田锡
朝代：宋

春深水榭絮纷纷，支策临高日欲曛。故国已迷巴徼路，断肠空似岭头云。燕飞芳草随天远，莺啭残花隔竹闻。物景感人情不尽，因成吟咏寄于君。
晚望因寄宋太素
作者：田锡
朝代：宋

春深水榭絮纷纷，支策临高日欲曛。
故国已迷巴徼路，断肠空似岭头云。
燕飞芳草随天远，鶑啭残花隔竹闻。
物景感人情不尽，因成吟咏寄于君。
暇日偶题
作者：田锡
朝代：宋

年来吟鬓已星星，鸟石溪边叶又零。帘下孤灯删草奏，窗间叠嶂读茶经。瘴乡怕袭山岚毒，野艇嫌冲水雾腥。天末岂记归去意，白云掩映数峰青。
暇日偶题
作者：田锡
朝代：宋

年来吟鬓已星星，鸟石溪边叶又零。
帘下孤灯删草奏，窗间迭嶂读茶经。
瘴乡怕袭山岚毒，野艇嫌衝水雾腥。
天末岂记归去意，白云掩映数峰青。
暮冬阌乡遇萧霸赴任
作者：田锡
朝代：宋

岭外路遥君赴任，陕西年尽我归家。
长亭际会情无限，一夕分飞恨又赊。
夜话无灯松火继，晓行乘月乱山斜。
七千里驿谁相伴，雪裏寒梅正放花。
暮冬阌乡遇萧霸赴任
作者：田锡
朝代：宋

岭外路遥君赴任，陕西年尽我归家。长亭际会情无限，一夕分飞恨又赊。夜话无灯松火继，晓行乘月乱山斜。七千里驿谁相伴，雪里寒梅正放花。
暮雨
作者：田锡
朝代：宋
体裁：七言律诗

春天寒惨欲昏黄，数点霏霏忽绕廊。城漏暗催相共滴，花尘轻湿乍闻香。风生水际来将密，雨打帘文洒处光。独向郡斋心自喜，丰年宜贺侍飞章。
暮雪
作者：田锡
朝代：宋

北风惨惨生微雪，微雪片片皆横飞。梅花柳絮随人归，黄云千里凝无辉。唯念蓬蒿何处客，缊袍不暖饥且羸。
暮雪
作者：田锡
朝代：宋

北风惨惨生微雪，微雪片片皆横飞。
梅花柳絮随人归，黄云千里凝无辉。
唯念蓬蒿何处客，缊袍不暖饥且赢。
望西林寺
作者：田锡
朝代：宋
体裁：七言绝句

忆昔嘉州岁已周，西林僧舍未曾游。可怜遥见如图画，竹箐南边露寺楼。
李謩吹笛歌
作者：田锡
朝代：宋

洛阳少年称李謩，众推横笛多功夫。
当时教坊第一部，算得比衣皆不如。
天津杨柳笼桥绿，胧月澹烟何处宿。
不怕金吾禁夜严，偷得新翻禁中曲。
曲中次第能记持，尽向乔栏闇谱之。
性聪心慧归来习，分明把向月中吹。
五音嘈囋相搀出，呼宫吸征尤奇崛。
谁羡曹纲善琵琶，未说阳陶能觱栗。
缠声不断如连环，重声忽转如迴山。
清新不比落梅曲，飘飖乍象霓裳翻。
碎节繁音交砉騞，南箕鼓风箫籁窄。
一斛明珠一索穿，撒落金盘催曲拍。
铮摐大抵声雄豪，历历出羣宫调高。
丰隆惊得蛟螭起，雨趁云随初啸嗥。
每到换头多顿挫，一声忽迸疑轰破。
玲珑祇许牙枝催，清脆不容他乐和。
宫城响应声更辉，夜静月明诸处闻。
何人懒忆马南郡，知予已胜桓将军。
明皇上楼初听得，听罢沈呤都不测。
宣令徧询坊巷中，旋使王人捕入宫。
李謩悉心以实封，皇慈由是宽其罪。
后来落魄如散仙，扁舟玩月江湖天。
绣囊探出金线管，扬眉舐唇徒自怜。
惊神动鬼吹一曲，指法尤高气海圆。
波浪无风帖然静，千里水面铺轻烟。
水族精灵潜鼓舞，老龙变见来相顾。
因将铁笛相对吹，李謩未识无惊怖。
乃知艺但出众奇，不独人知鬼亦知。
李谟吹笛歌
作者：田锡
朝代：宋

洛阳少年称李谟，众推横笛多功夫。当时教坊第一部，算得比衣皆不如。天津杨柳笼桥绿，胧月澹烟何处宿。不怕金吾禁夜严，偷得新翻禁中曲。曲中次第能记持，尽向乔栏闇谱之。性聪心慧归来习，分明把向月中吹。五音嘈囋相搀出，呼宫吸徵尤奇崛。谁羡曹纲善琵琶，未说阳陶能觱栗。缠声不断如连环，重声忽转如回山。清新不比落梅曲，飘飖乍象霓裳翻。碎节繁音交砉騞，南箕鼓风箫籁窄。一斛明珠一索穿，撒落金盘催曲拍。铮摐大抵声雄豪，历历出群宫调高。丰隆惊得蛟螭起，雨趁云随初啸嗥。每到换头多顿挫，一声忽迸疑轰破。玲珑祇许牙枝催，清脆不容他乐和。宫城响应声更辉，夜静月明诸处闻。何人懒忆马南郡，知予已胜桓将军。明皇上楼初听得，听罢沈呤都不测。宣令遍询坊巷中，旋使王人捕入宫。李谟悉心以实封，皇慈由是宽其罪。后来落魄如散仙，扁舟玩月江湖天。绣囊探出金线管，扬眉舐唇徒自怜。惊神动鬼吹一曲，指法尤高气海圆。波浪无风帖然静，千里水面铺轻烟。水族精灵潜鼓舞，老龙变见来相顾。因将铁笛相对吹，李谟未识无惊怖。乃知艺但出众奇，不独人知鬼亦知。
桐江即事
作者：田锡
朝代：宋

沧州深隐未言归，三载桐江解印迟。官职清华非不达，性灵疏拙欲何为。闲移夫子青山庙，拟立严陵钓渚碑。兼喜溪云每相狎，时来窗户伴吟诗。
桐江即事
作者：田锡
朝代：宋

沧州深隠未言归，三载桐江解印迟。
官职清华非不达，性灵疏拙欲何为。
闲移夫子青山庙，拟立严陵钓渚碑。
兼喜溪云每相狎，时来窗户伴吟诗。
桐江咏
作者：田锡
朝代：宋
体裁：七言律诗

桐溪湛湛见游鳞，摇落枫林绕水滨。秋色数行沙上雁，残阳一簇渡头人。蓝鲜斤生过深涧，雪吼寒潮人富春。俱是谢公吟咏地，伊余何以继芳尘。
桐溪行
作者：田锡
朝代：宋
体裁：古风

东郊驿树连理枝，西庙丛篁十丈围。堪将轻素命人画，赍为方物归京师。公署石楠圆似盖，画楼北面当厅桧。桐溪怪石胜太湖，贱如泥土无人爱。天生弥材地且卑，空山老朽人不知。人不知，睦州右史作歌词。
樽前吟呈宋白小著
作者：田锡
朝代：宋
体裁：七言律诗

三年多谢主人翁，杯酒相宽礼数丰。唯惜时光如走马，懒询天道似张弓。秋深街巷槐花雨，夜静厅堂苇箔风。尽是无憀肠断处，都将分付醉乡中。
残冬书事呈宋太玄
作者：田锡
朝代：宋
体裁：七言律诗

归来何物可消忧，县寺萧条懒强游。酒价未偿重贳取，雪诗休厌且交酬。兼怜春近如迎客，莫惜年残似急流。天子承祧重文物，花时早约入皇州。
水霖
作者：田锡
朝代：宋
体裁：七言律诗

菊花潦倒雨冥冥，秋菌参差上壁生。台榭可堪闲眺望，池笼不快野心情。猿啼山馆寒无梦，灯背风帘滴到明。却为农家妨敛穫，丛祠精舍拟祈晴。
江南曲
作者：田锡
朝代：宋

金蝉饰绿云，细靥蕊黄新。南浦解清佩，西溪采白蘋。密竹映深花，湖山日欲曛。春肠知已断，脉脉两难亲。吴艳若芙蓉，乘舟弄湖水。照影不知休，云鬟坠簪珥。含笑忽回头，见人羞欲死。归去入花溪，棹溅鸳鸯起。金陵王气消，六朝隳霸业。白云千古恨，空江照楼堞。虎丘罗蔓草，姑苏委枫叶。怀贤思伍员，灵涛浩难涉。
江南曲·其一
作者：田锡
朝代：宋

金蝉饰绿云，细靥蕊黄新。
南浦解清佩，西溪采白苹。
密竹映深花，湖山日欲曛。
春肠知已断，脉脉两难亲。
江南曲·其一
作者：田锡
朝代：宋

金蝉饰绿云，细靥蕊黄新。南浦解清佩，西溪采白蘋。密竹映深花，湖山日欲曛。春肠知已断，脉脉两难亲。
江南曲·其三
作者：田锡
朝代：宋
体裁：乐府曲辞

金陵王气消，六朝隳霸业。白云千古恨，空江照楼堞。虎丘罗蔓草，姑苏委枫叶。怀贤思伍员，灵涛浩难涉。
江南曲·其二
作者：田锡
朝代：宋

吴艳若芙蓉，乘舟弄湖水。照影不知休，云鬟坠簪珥。含笑忽回头，见人羞欲死。归去入花溪，棹溅鸳鸯起。
江南曲·其二
作者：田锡
朝代：宋

吴艷若芙蓉，乘舟弄湖水。
照影不知休，云鬟坠簪珥。
含笑忽迴头，见人羞欲死。
归去入花溪，棹溅鸳鸯起。
池上
作者：田锡
朝代：宋

沟堰新分野水来，池边日夕自徘徊。
余花飞尽空芳树，落絮繁多满绿苔。
辇下归心春馆殿，天边凝睇晚楼台。
郡斋欲立题诗石，御史丞郎各有才。
池上
作者：田锡
朝代：宋

沟堰新分野水来，池边日夕自徘徊。馀花飞尽空芳树，落絮繁多满绿苔。辇下归心春馆殿，天边凝睇晚楼台。郡斋欲立题诗石，御史丞郎各有才。
渭北即事书呈太素
作者：田锡
朝代：宋
体裁：七言律诗

渭北居来似塞垣，三逢尧历度寒暄。家贫老幼思归国，性僻交朋少及门。天暖忆游沙苑寺，雪中会过洛河村。流年又是重阳节，赏菊论诗酒一樽。
渭北春尽日作因思蜀洛旧游寄太素
作者：田锡
朝代：宋

九十日春知枉度，樽前无赖独咨嗟。空城北走诸陵道，古苑南连百里沙。翠忆玉津官舍竹，繁思金马故城花。去年言与君游洛，况味争如不在家。
渭北春尽日作因思蜀洛旧游寄太素
作者：田锡
朝代：宋

九十日春知枉度，樽前无頼独咨嗟。
空城北走诸陵道，古苑南连百里沙。
翠忆玉津官舍竹，繁思金马故城花。
去年言与君游洛，况味争如不在家。
漳川即事寄韩丕拾遗
作者：田锡
朝代：宋

漳滨柳色弄微黄，春日情怀咏载阳。自念安边无上策，如何补衮与周行。身如回雁来河朔，心似浮云在帝乡。吟寄昌黎韩小谏，嘉谟应有好封章。
漳川即事寄韩丕拾遗
作者：田锡
朝代：宋

漳滨柳色弄微黄，春日情怀咏载阳。
自念安边无上策，如何补衮与周行。
身如迴雁来河朔，心似浮云在帝乡。
吟寄昌黎韩小谏，嘉谟应有好封章。
牧牛图
作者：田锡
朝代：宋

干戈扰扰遍中州，挽粟车行似水流。何日承平如画里，短蓑长笛一川秋。
琢玉歌
作者：田锡
朝代：宋

蓝溪中，荆山峰。结灵凝粹生群玉，飞英荡彩如长虹。野人初向深崖得，蹋著云根风雨黑。满把晶荧雪霜色，特达天姿几人识。治玉之工初琢成，荧荧辉彩锵锵声。方瑚圆琏荐宗庙，苍佩玄圭颁帝庭。尧兵曾用丹浦战，汉斗已碎鸿门营。我愿琢为北斗柄，指麾五星齐七政。庶使阴阳造化机，四时六气随吾令。
琢玉歌
作者：田锡
朝代：宋

蓝溪中，荆山峰，结灵凝粹生羣玉，飞英荡彩如长虹。
野人初向深崖得，蹋着云根风雨黑。
满把晶荧雪霜色，特达天姿几人识。
治玉之工初琢成，荧荧辉彩锵锵声。
方瑚圆琏荐宗庙，苍佩玄圭颁帝庭。
尧兵曾用丹浦战，汉斗已碎鸿门营。
我愿琢为北斗柄，指麾五星齐七政。
庶使阴阳造化机，四时六气随吾令。
留别句中正学士
作者：田锡
朝代：宋

玉人欲归留不住，南山出云作朝雨。雨中却柅使车轮，主人重得延嘉宾。嘉宾有诗留别我，句句高奇字字新。新若新花凝宿露，高似秋天晓星布。奇于云起成峰峦，鲛人泪珠盈玉盘。浪大月照如金线，金线交加珠可贯。玦离环合间珠圆，风生玉步声珊珊。珍奇若此为重赐，斋沐焚香然后看。三复吟看既忘倦，命笔和来才思缓。桃李难酬琼玖珍，野老美芹聊贽献。与君俱是锦江人，今幸星轺来过陈。乡情交分忍轻别，少留可待早秋辰。秋光月华伴行色，步步随君归紫宸。
留别句中正学士
作者：田锡
朝代：宋

玉人欲归留不住，南山出云作朝雨。
雨中却柅使车轮，主人重得延嘉宾。
嘉宾有诗留别我，句句高奇字字新。
新若新花凝宿露，高似秋天晓星布。
奇于云起成峰峦，鲛人泪珠盈玉盘。
浪大月照如金线，金线交加珠可贯。
玦离环合间珠圆，风生玉步声珊珊。
珍奇若此为重赐，斋沐焚香然后看。
三復吟看既忘倦，命笔和来才思缓。
桃李难酬琼玖珍，野老美芹聊贽献。
与君俱是锦江人，今幸星轺来过陈。
乡情交分忍轻别，少留可待早秋辰。
秋光月华伴行色，步步随君归紫宸。
登叠嶂楼
作者：田锡
朝代：宋

郡在江湖烟树间，谢公遗踵好跻攀。诗中胜景堪吟啸，池上清风足往还。疑思但怜云映水，回头不觉日衔山。登临屡起归欤兴，看是槐花满故关。
登迭嶂楼
作者：田锡
朝代：宋

郡在江湖烟树间，谢公遗踵好跻攀。
诗中胜景堪吟啸，池上清风足往还。
疑思但怜云映水，迴头不觉日衔山。
登临屡起归欤兴，看是槐花满故关。
登郡楼望严陵钓台
作者：田锡
朝代：宋

溪上严陵古钓台，倚楼凝望自徘徊。先生能保孤高节，英主尝师王霸才。日暮白云迷草莽，岸平春水浸莓苔。登临不尽微吟兴，花落东风首重回。
登郡楼望严陵钓台
作者：田锡
朝代：宋

溪上严陵古钓台，倚楼凝望自徘徊。
先生能保孤高节，英主尝师王霸才。
日暮白云迷草莽，岸平春水浸莓苔。
登临不尽微吟兴，花落东风首重迴。
相州郡楼赠高秘丞
作者：田锡
朝代：宋
体裁：七言律诗

年来归兴忆皇州，频向花时倚郡楼。南陌春光芳树远，西郊山色晚云浮。国家无事边陲静，风俗还淳礼让修。吟得新诗谢知己，将何才术称分忧。
短歌行
作者：田锡
朝代：宋
体裁：古风

晓月苍苍向烟灭，朝阳焰焰明丹阙。杜鹃催促踯躅开，鶗鴂已鸣芳草歇。芳春苦不为君留，古人劝君秉烛游。愿与松乔弄云月，紫泥仙海鸾皇洲。
离怀
作者：田锡
朝代：宋

离怀如醉复如痴，脉脉无言不展眉。秋草空牵幽意在，征轩疑有断魂随。残星更漏门开处，斜月帘栊酒醒时。此恨谁能解消遣，因题红叶偶成诗。
离怀
作者：田锡
朝代：宋

离怀如醉復如痴，脉脉无言不展眉。
秋草空牵幽意在，征轩疑有断魂随。
残星更漏门开处，斜月帘栊酒醒时。
此恨谁能解消遣，因题红叶偶成诗。
秋声有怀寄副翰宋白舍人
作者：田锡
朝代：宋

秋声萧瑟北山椒，赖有琴樽遣寂寥。书幌静怜斜月鉴，窗灯寒带落花挑。久辞知己来江国，少寄音书过海潮。因想玉堂今夜直，建章宫漏正迢迢。
秋声有怀寄副翰宋白舍人
作者：田锡
朝代：宋

秋声萧瑟北山椒，頼有琴樽遣寂寥。
书幌静怜斜月鉴，窗灯寒带落花挑。
久辞知己来江国，少寄音书过海潮。
因想玉堂今夜直，建章宫漏正迢迢。
秋怀
作者：田锡
朝代：宋
体裁：七言律诗

蒹葭深处古严州，吟向潺湲为送秋。云映疏钟红叶寺，浪摇孤角翠微楼。土茅路远催先贡，霜稻天晴趁早收。零落黄花正西笑，应怜印绶尚淹留。
紫云曲
作者：田锡
朝代：宋
体裁：古风

沈沈鸾殿垂珠箔，祥烟瑞气含楼阁。三十六宫明月中，夜静无风花自落。宝屏珠帐一梦时，灵仙初降趋丹墀。烟衣霞绶赤瑛佩，钧天乐部前参差。合奏铿锵向金屋，云是仙乡紫云曲。朱弦远召舜湘灵，凤管应呼秦弄玉。天汉星流夜既阑，露零珠树彤庭寒。芙蓉枕上梦初觉，犹闻庭际声珊珊。上晓五音十二律，仙曲计持心历历。金线龙头红玉笛，新声吹得情飘逸。应是夔襄乐府魂，翻得雅音闻至尊。俾与霓裳羽衣曲，递相奏向梨花园。
红树
作者：田锡
朝代：宋

秋来嘉树色堪攀，红叶没溪复映山。半露寺楼深崦里，密笼渔舍夕阳间。吟看摇落堆金井，醉赏扶疏对玉颜。水国却疑春野秀，似花幽鸟正关关。
红树
作者：田锡
朝代：宋

秋来嘉树色堪攀，红叶没溪復映山。
半露寺楼深崦裏，密笼渔舍夕阳间。
吟看摇落堆金井，醉赏扶疏对玉颜。
水国却疑春野秀，似花幽鸟正关关。
结交篇
作者：田锡
朝代：宋

为簪莫用玉，玉脆长忧折。
连环须以金，金坚永无缺。
陈余尚倜傥，张耳重交结。
事势俄参商，干戈自屠灭。
意断如与会离，情忘若弦绝。
始志何绸缪，终雠何勇决。
我愿然诺心，不得轻相悦。
结交篇
作者：田锡
朝代：宋

为簪莫用玉，玉脆长忧折。连环须以金，金坚永无缺。陈馀尚倜傥，张耳重交结。事势俄参商，干戈自屠灭。意断如玦离，情忘若弦绝。始志何绸缪，终雠何勇决。我愿然诺心，不得轻相悦。
自勉
作者：田锡
朝代：宋

飘泊年年颇恨身，梁园未到滞咸秦。上楼独为青山立，揽鉴初惊白发新。北叟何曾悲失马，宣尼犹自问迷津。功名分有终须得，莫强忧愁耗尔神。
自勉
作者：田锡
朝代：宋

飘泊年年颇恨身，梁园未到滞咸秦。
上楼独为青山立，揽鑑初惊白发新。
北叟何曾悲失马，宣尼犹自问迷津。
功名分有终须得，莫强忧愁耗尔神。
自勉
作者：田锡
朝代：宋

飘泊年年颇恨身，梁园未到滞咸秦。
上楼独为青山立，揽鑑初惊白髮新。
北叟何曾悲失马，宣尼犹自问迷津。
功名分有终须得，莫强忧愁耗尔神。
花雨比下秦中
作者：田锡
朝代：宋

雨裏飞花片片红，雨微花乱转溟蒙。
川原何处连天草，帘幕无人半日风。
寂寞刘桢新病后，凄迷庄舄苦吟中。
可堪更是黄昏景，燕冷鶑寒恨想同。
花雨比下秦中
作者：田锡
朝代：宋

雨里飞花片片红，雨微花乱转溟濛。川原何处连天草，帘幕无人半日风。寂寞刘桢新病后，凄迷庄舄苦吟中。可堪更是黄昏景，燕冷莺寒恨想同。
苦寒行
作者：田锡
朝代：宋

昨日北风高，霏霏满天雪。
千里六出花，六日飞不歇。
深山深一丈，树木冻欲折。
平地盈数尺，布肆不成列。
覆物生辉光，照人清皎洁。
紫塞羣玉峰，沧溟白银阙。
篁竹为琅玕，松风筛玉悄。
官吏来参贺，物情亦感悦。
瘴疠已消除，丰穰及时节。
长吏因疾恚，请假来一月。
病眼为寒昏，风头因冷发。
汤药厌服饵，酒肉悉罢辍。
夹幕映重帘，炉茵与衾袍。
禄粟不忧饥，帑俸无乏绝。
江海主恩深，素餐心激切。
儿童温且饱，当风泝凛冽。
朝索暖寒酒，暮须汤餠设。
不知有饥寒，灯火夜暖热。
越人轻活计，舂税供膏血。
及至风雪时，日给多空竭。
樵苏与纲捕，负薪冰路滑。
口噤无言语，股栗衣疏葛。
藜藿不充饥，冻饿多不活。
惭惶襦裤恩，彷徨空殒越。
因作苦寒行，聊与儿童说。
苦寒行
作者：田锡
朝代：宋

昨日北风高，霏霏满天雪。千里六出花，六日飞不歇。深山深一丈，树木冻欲折。平地盈数尺，布肆不成列。覆物生辉光，照人清皎洁。紫塞群玉峰，沧溟白银阙。篁竹为琅玕，松风筛玉屑。官吏来参贺，物情亦感悦。瘴疠已消除，丰穰及时节。长吏因疾恚，请假来一月。病眼为寒昏，风头因冷发。汤药厌服饵，酒肉悉罢辍。夹幕映重帘，炉茵与衾褐。禄粟不忧饥，帑俸无乏绝。江海主恩深，素餐心激切。儿童温且饱，当风溯凛冽。朝索暖寒酒，暮须汤饼设。不知有饥寒，灯火夜暖热。越人轻活计，舂税供膏血。及至风雪时，日给多空竭。樵苏与纲捕，负薪冰路滑。口噤无言语，股慄衣疏葛。藜藿不充饥，冻饿多不活。惭惶襦裤恩，徬徨空殒越。因作苦寒行，聊与儿童说。
茱萸堰泊
作者：田锡
朝代：宋
体裁：七言律诗

茱萸堰下泊行舟，初落帆樯暮雨收。寒水漾烟轻似縠，微云笼月澹如秋。登封自惜天涯去，盛事空思国史修。达曙不眠灯耿耿，寺钟遥听在西楼。
西楼残月歌
作者：田锡
朝代：宋
体裁：古风

西楼置酒宾客欢，西楼酒阑夜亦残。汪汪月华如玉盘，酒力不禁明月寒。
览太素新编
作者：田锡
朝代：宋

蜀国香笺似彩霞，装成近集入京华。
千篇诗好精灵器，百轴文雄侠少夸。
繁富积皇新职贡，妍明春帝晓鶑花。
彤庭何处安排好，李谪仙才称草麻。
览太素新编
作者：田锡
朝代：宋

蜀国香笺似彩霞，装成近集入京华。千篇诗好精灵器，百轴文雄侠少誇。繁富积皇新职贡，妍明春帝晓莺花。彤庭何处安排好，李谪仙才称草麻。
览韩渥郑谷诗因呈太素
作者：田锡
朝代：宋

风骚夐古少知音，本色诗人百种心。
顺熟合依元白体，清新堪拟郑韩吟。
搜来健比孤生竹，得处精于百炼金。
唯我与君相唱和，天机自见不劳寻。
览韩渥郑谷诗因呈太素
作者：田锡
朝代：宋

风骚夐古少知音，本色诗人百种心。顺熟合依元白体，清新堪拟郑韩吟。搜来健比孤生竹，得处精于百鍊金。唯我与君相唱和，天机自见不劳寻。
言怀
作者：田锡
朝代：宋
体裁：七言律诗

远山苍翠满西楼，亶甲遗风古相州。春晚落花经雨尽，夜来寒水绕堂流。诏条静理无才术，衮职思归侍冕旒。吟寄良交若为意，安眠不得似诸侯。
读翰林集
作者：田锡
朝代：宋
体裁：诗

太白谪仙人，换酒鹔鹴裘。扁舟弄云海，声动南诸侯。诸侯尽郊迎，葆吹罗道周。哆目若饿虎，逸翰飞灵虬。落日青山亭，浮云黄鹤楼。浩浩歌谣兴，滔滔江汉流。下交魏王屋，长揖韩荆州。千载有英气，兰君安可俦。
谢晏公
作者：田锡
朝代：宋
体裁：七言律诗

吟成大雅百篇诗，首首清新鉴者谁。草卷密封先见赠，药栏斜倚看多时。意如虎窟难中得，字比云峰险处奇。珍重十僧声价外，江南屈指即吾师。
赠别琅邪评事兼寄两制旧交
作者：田锡
朝代：宋

醴泉少府王评事，秀气神清好奇异。读书击剑善弹琴，仲容信是青云器。我从蜀国来咸秦，长安久客多风尘。因此移居清渭北，与君在彼初相识。相识经今二十年，支离契阔长相忆。去年罢直西掖垣，君亦醴泉方解官。关中路遥宛丘道，不远千里来相看。我忝淮阳知郡事，郡斋喜闻嘉客至。槐花横时初到来，菊花开时言欲回。主人苦留留不住，为君采菊登高台。高台临古道，北走还京秋已老。白日远长安，西归出关天已寒。神仙作尉道虽在，骨肉为累心且宽。与君俱年五十一，老去时光转堪惜。况今秋暮冬欲残，七十唯馀十八年。未知十八年之间，悲欢得丧与险艰。到得七十即为幸，此外浮生何足言。明日正逢重九日，未忍与君张祖席。樽前新菊含露滋，茱萸丹实星离离。茱萸撷芳菊延寿，寿酒满满莫固辞。淮阳郡吏若早替，帝乡即有相见期。两制交朋若相问，为我勤勤多谢之。
赠别琅邪评事兼寄两制旧交
作者：田锡
朝代：宋

醴泉少府王评事，秀气神清好奇异。
读书击剑善弹琴，仲容信是青云器。
我从蜀国来咸秦，长安久客多风尘。
因此移居清渭北，与君在彼初相识。
相识经今二十年，支离契阔长相忆。
去年罢直西掖垣，君亦醴泉方解官。
关中路遥宛丘道，不远千里来相看。
我忝淮阳知郡事，郡斋喜闻嘉客至。
槐花横时初到来，菊花开时言欲迴。
主人苦留留不住，为君采菊登高台。
高台临古道，北走还京秋已老。
白日远长安，西归出关天已寒。
神仙作尉道虽在，骨肉为累心且宽。
与君俱年五十一，老去时光转堪惜。
况今秋暮冬欲残，七十唯余十八年。
未知十八年之间，悲欢得丧与险艰。
到得七十即为幸，此外浮生何足言。
明日正逢重九日，未忍与君张祖席。
樽前新菊含露滋，茱萸丹实星离离。
茱萸撷芳菊延寿，寿酒满满莫固辞。
淮阳郡吏若早替，帝乡即有相见期。
两制交朋若相问，为我勤勤多谢之。
赠宋小着
作者：田锡
朝代：宋

紫皇御天方视事，将择灵官补仙吏。
金波古殿寒星帘，虹节蜺旌观就试。
白晰仙人皆寻衣，衣冠森列蟾蜍墀。
宝盘初赐红霞馔，斗魁挹酒空淋漓。
水精地上宫花折，枝柯渥丹花艷白。
高于建木老于椿，其名仙桂长含春。
又有骊龙长万尺，波涛为屋渊为室。
逆鳞满颔如锋铓，触之则怒无人当。
旁有明珠夜月光，宛转炫耀生灵芒。
能探骊珠折得桂，方许骖鸾驾凤皇，方令碧落为星郎。
君曾再对珠旒试，君才堪作仙宫吏。
骊珠粲粲蟾枝香，紫烟华绶黄霓裳。
风装云驭惯升陟，太霄瀚海尝翱翱。
愿以横天之鹏为逸驾，垂天之虹作飞梁。
驰雷走电以惊策，叱风挥雨前启行。
结水精佩云锦章，随君一至于仙乡。
赠宋小著
作者：田锡
朝代：宋

紫皇御天方视事，将择灵官补仙吏。金波古殿寒星帘，虹节蜺旌观就试。白晰仙人皆寻衣，衣冠森列蟾蜍墀。宝盘初赐红霞馔，斗魁挹酒空淋漓。水精地上宫花折，枝柯渥丹花艳白。高于建木老于椿，其名仙桂长含春。又有骊龙长万尺，波涛为屋渊为室。逆鳞满颔如锋铓，触之则怒无人当。旁有明珠夜月光，宛转炫耀生灵芒。能探骊珠折得桂，方许骖鸾驾凤皇，方令碧落为星郎。君曾再对珠旒试，君才堪作仙宫吏。骊珠粲粲蟾枝香，紫烟华绶黄霓裳。风装云驭惯升陟，太霄瀚海尝翱翔。愿以横天之鹏为逸驾，垂天之虹作飞梁。驰雷走电以惊策，叱风挥雨前启行。结水精佩云锦章，随君一至于仙乡。
赠朱玄进士
作者：田锡
朝代：宋
体裁：古风

忆昔长安道，与君初相识。密云满天来，不见南山色。美酒斗十千，一醉情欢然。胸中云梦泽，眼底高阳客。狂呼月华人，抚弄云和瑟。挥鞭过渭川，馆第相留连。朝帘杏花露，暮楼杨柳烟。流辉今六稔，交情益相审。忽忽披君文，如截机头锦。过本生天涯，散金常破家。东方上书志，高欲凌丹霞。安能常戚促，雀啄秋田粟。海路与天遥，鸾皇好相逐。
赠杨临察
作者：田锡
朝代：宋
体裁：七言律诗

昔日长安际会时，客情乡思两依依。金门次第俱升达，云路高低各奋飞。御史班资知任重，谏官章绶愧才微。今来共理藩宣事，自古相逢似此稀。
辩惑篇
作者：田锡
朝代：宋
体裁：古风

春树桃与李，美果终得尝。莫树枳与棘，芒刺还相伤。君子所树党，在择贤与良。其党苟非人，为祸亦自殃。蓄者本铅刀，用欲如干将。豢者本款段，骋欲侔骕骦。辨之胡不早，坚冰自履霜。
过东坡坟
作者：田锡
朝代：宋

富贵一场春夜梦，文章万斛冷云泉。英魂返却眉山秀，依旧春风草木天。
进瑞雪歌
作者：田锡
朝代：宋

圣德昭彰动天地，岁岁丰穰为上瑞。明年有闰节气迟，冬深有雪方及时。三农但喜及时雪，天心帝力岂得知。臣忝颂条居近辅，劝课农桑理舆赋。宛丘之下为封部，宣布皇恩愧襦裤。王泽流而有颂声，因而拜手献歌行。歌云岁云暮兮日云暮，白云初向斜阳度。斜阳韬掩云舒布，惨惨阴风生北户。风来带得霏霏花，花轻片片如琼葩。冻黏寒缀纷交加，陌上逡巡铺玉沙。琪树瑶台相间出，落梅堕絮初堆积。映箔横沾翡翠纹，拂窗斜度琉璃隙。飘飘千里度龙山，袤丈萧关与玉关。海上银台对金阙，水精帘栊鉴明月。万年枝上夜辉光，上林先似梨花发。黎元有望既满望，手足舞之而蹈之。因思去岁在京师，国家将议改元时。时雪未呈盈尺瑞，百神奔走应祷祈。海风吹起澄江练，织女金刀碎裁剪。剪作天花撒翠微，茫茫六合生光辉。明月宫中玉臼杵，霜兔捣药云母飞。风筛乍似琅玕宝，翔鸾飞下啄瑶墀。金门廊庑龙尾道，贺雪千官趁朝早。吾皇为喜表丰年，六出飞花不令扫。枢相侍臣初奉宣，宣赴中书赐御筵。光禄移厨供玉馔，上樽赐酒中官劝。宣令不醉不得归，席上仍令各赋诗。诗成封进同奏谢，御制歌行竞传写。拜舞欢呼感圣明，千年遭遇作门生。微臣忝幸在两制，得以歌诗乐太平。而今出典淮阳郡，组绶辉华佩金印。才微任重副忧勤，履薄临深守廉慎。圣人德泽如阳春，阳春及物无不均。微臣怀抱如葵藿，葵藿向阳堪喻身。今因瑞雪献歌咏，西垣再愿演丝纶。
进瑞雪歌
作者：田锡
朝代：宋

圣德昭彰动天地，岁岁丰穰为上瑞。
明年有闰节气迟，冬深有雪方及时。
三农但喜及时雪，天心帝力岂得知。
臣忝颂条居近辅，劝课农桑理舆赋。
宛丘之下为封部，宣布皇恩愧襦裤。
王泽流而有颂声，因而拜手献歌行。
歌云岁云暮兮日云暮，白云初向斜阳度。
斜阳韬掩云舒布，惨惨阴风生北户。
风来带得霏霏花，花轻片片如琼葩。
冻黏寒缀纷交加，陌上逡巡铺玉沙。
琪树瑶台相间出，落梅堕絮初堆积。
映箔横沾翡翠纹，拂窗斜度瑠璃隙。
飘飘千里度龙山，袤丈萧关与玉关。
海上银台对金阙，水精帘栊鉴明月。
万年枝上夜辉光，上林先似梨花发。
黎元有望既满望，手足舞之而蹈之。
因思去岁在京师，国家将议改元时。
时雪未呈盈尺瑞，百神奔走应祷祈。
海风吹起澄江练，织女金刀碎裁剪。
剪作天花撒翠微，茫茫六合生光辉。
明月宫中玉臼杵，霜兔捣药云母飞。
风筛乍似琅玕宝，翔鸾飞下啄瑶墀。
金门廊庑龙尾道，贺雪千官趁朝早。
吾皇为喜表丰年，六出飞花不令扫。
枢相侍臣初奉宣，宣赴中书赐御筵。
光禄移厨供玉馔，上樽赐酒中官劝。
宣令不醉不得归，席上仍令各赋诗。
诗成封进同奏谢，御制歌行竞传写。
拜舞欢呼感圣明，千年遭遇作门生。
微臣忝幸在两制，得以歌诗乐太平。
而今出典淮阳郡，组绶辉华佩金印。
才微任重副忧勤，履薄临深守廉慎。
圣人德泽如阳春，阳春及物无不均。
微臣怀抱如葵藿，葵藿向阳堪喻身。
今因瑞雪献歌咏，西垣再愿演丝纶。
送僧归天宁万年禅院
作者：田锡
朝代：宋
体裁：五言律诗

帝里来朝谒，林泉却忆归。得诗从史阁，扫石向岩扉。云伴离丹阙，猿窥换紫衣。天台寿昌寺，山水有光辉。
送安仪凤
作者：田锡
朝代：宋
体裁：七言律诗

宣城相送思依依，正是红莲菡萏时。行色迎秋清似画，别情因景化为诗。人离湖水南边岸，蝉听槐花北向枝。天子文明是何地，丹霄岐路莫生疑。
送春
作者：田锡
朝代：宋

花菲菲，柳依依，留春不住送春归。春归何处堪图画，春尽江南日暮时。黄鹂啼多芳草远，青梅子重杨花飞。人生三万六千日，与君复有明年期。
送春
作者：田锡
朝代：宋

花菲菲，柳依依，留春不住送春归。
春归何处堪图画，春尽江南日暮时。
黄鹂啼多芳草远，青梅子重杨花飞。
人生三万六千日，与君復有明年期。
送韩援赴阙
作者：田锡
朝代：宋

逢君南浦落花时，送君南浦草离离。
离魂自与白云断，两桨去时乘夕晖。
昔时汉家称八使，登车便有澄清意。
吾皇宵旰念黎民，歌咏皇华遣使臣。
昭文馆殿选学士，巡抚使名名号新。
二人分得淮南道，人自日边来既早。
敷宣朝旨达君恩，淮阳父老私有言。
言逢太平歌且舞，利病达聪皆悉闻。
我昔南宫与西掖，后来谪宦为迁客。
庆泽量移往单州，长淮涂次泊孤舟。
昌黎工部未相识，一见怡然如旧游。
诗酒论交各相许，何如李白杜工部。
海上往来将月余，烟波寄诗兼寄书。
书裏情深若江汉，诗中意重若琼琚。
今说归京忍轻别，别夜波光荡明月。
若到朝廷话鄙夫，为说子牟心恋阙。
阙下交游忆者谁，翰林苏毕韩损之。
凭君与达相思意，梦向金銮欵北扉。
送韩援赴阙
作者：田锡
朝代：宋

逢君南浦落花时，送君南浦草离离。离魂自与白云断，两桨去时乘夕晖。昔时汉家称八使，登车便有澄清意。吾皇宵旰念黎民，歌咏皇华遣使臣。昭文馆殿选学士，巡抚使名名号新。二人分得淮南道，人自日边来既早。敷宣朝旨达君恩，淮阳父老私有言。言逢太平歌且舞，利病达聪皆悉闻。我昔南宫与西掖，后来谪宦为迁客。庆泽量移往单州，长淮涂次泊孤舟。昌黎工部未相识，一见怡然如旧游。诗酒论交各相许，何如李白杜工部。海上往来将月馀，烟波寄诗兼寄书。书里情深若江汉，诗中意重若琼琚。今说归京忍轻别，别夜波光荡明月。若到朝廷话鄙夫，为说子牟心恋阙。阙下交游忆者谁，翰林苏毕韩损之。凭君与达相思意，梦向金銮款北扉。
郡中遣意寄友人
作者：田锡
朝代：宋
体裁：七言律诗

溪云澹澹浪悠悠，十二州中最小州。花落喜过流水寺，月明懒下看潮楼。药栏梅润秋重换，棋局松阴夜不收。吟寄故人如借问，钓鱼矶在海西头。
郡斋书事
作者：田锡
朝代：宋
体裁：七言律诗

江天短景莫相催，三度逢花折早梅。仙棹远归思李郭，庐山高会忆宗雷。林端忽见孤云出，池上欣闻好客来。昨夜月明霜更苦，卷帘黄叶满青苔。
郡楼书怀
作者：田锡
朝代：宋

馆殿尝为侍从臣，出分忧寄牧黎民。时平事简多公暇，楼迥风清欲暮春。树杪壶关千嶂叠，天边漳水绿波新。帝乡永日凭栏望，心羡浮云向紫宸。
郡楼书怀
作者：田锡
朝代：宋

馆殿尝为侍从臣，出分忧寄牧黎民。
时平事简多公暇，楼迥风清欲暮春。
树杪壶关千嶂迭，天边漳水绿波新。
帝乡永日凭栏望，心羡浮云向紫宸。
酬宋湜贾黄中二学士菊花之什兼呈诸厅学士
作者：田锡
朝代：宋

靖节先生曾赏菊，东篱有霜花正开。
翰林主人共赏菊，北门吟咏有余才。
一唱再和才力健，兼金酬以瑛琼瑰。
善歌使人继其志，远寄淮阳知郡吏。
淮阳郡中方燕居，跪读重缄尺素书。
中有五章章八句，復有三章同一处。
五章千叶菊花词，一章副翰学士诗。
一章酬和季左司。
人前再读与三復，人从日边初到时。
敛手先问诸学士，骇目乍闚文字奇。
两制别来今已久，朝寄苑丘权太守。
眼底唯嫌簿领繁，耳冷不闻骚雅言。
重阳锡宴不得与，湛露空思奉至尊。
忽捧新诗若为意，闻诗胜得千金赐。
受知益感恩顾深，吟赏请言清丽致。
清如玉树生天风，丽若露花开锦宫。
水精盘中置明月，绛火珊瑚枝叶红。
珍则难酬青玉案，文律词锋併化工。
因事喻怀堪自惜，神化丹青与刀尺。
丹青晕淡刀尺裁，先春雪中生早梅。
春饶桃李及时发，牡丹占断芳菲来。
芍药羞人娇且妬，玫瑰倚栏笑欲语。
帝里春从何处归，巫山雨散朝云飞。
遗红堕翠归天下，不失年年三月期。
天生百卉各有时，彼何太盛此何迟。
兼葭苍苍凝白露，西风萧萧向秋暮。
月华篱落有霜华，映篱丛薄生黄花。
花寒叶冷无蜂蝶，固无宝马与香车。
每因九月当重九，暂时采撷浮樽酒。
金钿浮动万岁杯，为君庆祝南山寿。
菊不能言为作歌，金壶酒倾生绿波。
重台千叶若堪赏，栽培好近金銮坡。
酬宋湜贾黄中二学士菊花之什兼呈诸厅学士
作者：田锡
朝代：宋

靖节先生曾赏菊，东篱有霜花正开。翰林主人共赏菊，北门吟咏有馀才。一唱再和才力健，兼金酬以瑛琼瑰。善歌使人继其志，远寄淮阳知郡吏。淮阳郡中方燕居，跪读重缄尺素书。中有五章章八句，复有三章同一处。五章千叶菊花词，一章副翰学士诗。一章酬和季左司。人前再读与三复，人从日边初到时。敛手先问诸学士，骇目乍窥文字奇。两制别来今已久，朝寄苑丘权太守。眼底唯嫌簿领繁，耳冷不闻骚雅言。重阳锡宴不得与，湛露空思奉至尊。忽捧新诗若为意，闻诗胜得千金赐。受知益感恩顾深，吟赏请言清丽致。清如玉树生天风，丽若露花开锦宫。水精盘中置明月，绛火珊瑚枝叶红。珍则难酬青玉案，文律词锋并化工。因事喻怀堪自惜，神化丹青与刀尺。丹青晕淡刀尺裁，先春雪中生早梅。春饶桃李及时发，牡丹占断芳菲来。芍药羞人娇且妒，玫瑰倚栏笑欲语。帝里春从何处归，巫山雨散朝云飞。遗红堕翠归天下，不失年年三月期。天生百卉各有时，彼何太盛此何迟。兼葭苍苍凝白露，西风萧萧向秋暮。月华篱落有霜华，映篱丛薄生黄花。花寒叶冷无蜂蝶，固无宝马与香车。每因九月当重九，暂时采撷浮樽酒。金钿浮动万岁杯，为君庆祝南山寿。菊不能言为作歌，金壶酒倾生绿波。重台千叶若堪赏，栽培好近金銮坡。
酬桐庐知县刁衎歌
作者：田锡
朝代：宋

诏守江西新定郡，二年抚俗谁相问。白浪青山绕郡城，卧理烟霞称嘉遁。帝乡迢迢天一涯，子牟恋阙人不知。慷慨情怀何企慕，宋璟政事杜牧诗。六县万家人辑睦，鱼盐利人茶货足。公家事简案牍稀，芳草疏篱映空狱。杨柳湖边观钓鱼，芙蓉池上静看书。优游天爵浩然性，贵如三入承明庐。靖节先生来访我，欣然延入皇堂坐。敛襟欲坐先发言，捧出尺书双袖间。七轴好词同跪授，儒雅礼丰情意厚。主人识鉴非延陵，金石何烦荣固陋。且置琼瑶未暇看，高谈如绮有馀欢。黄鹂百啭天欲暮，客去斜阳已半轩。焚香道院无人到，风花拂几收真诰。却取文编一一看，南朝体制多渊奥。两轴七字五字诗，珠贯累累乐府词。古于禅月画罗汉，丽于范蠡进西施。议论精微穷理窟，赋咏升高能体物。一篇序送周子通，飘飘思若翻冥鸿。自有沧浪高尚志，因人命笔生词锋。尝闻水国清辉殿，曾事吴王侍文宴。田园未遂归去来，严子台边知一县。古人穷则善一身，达则惠泽如阳春。一邑生灵如受赐，何须兼济方为贵。金门吏隐能安身，何必弃官为逸人。桐庐山水幸堪赏，歌诗酬唱且相亲。
酬桐庐知县刁衎歌
作者：田锡
朝代：宋

诏守江西新定郡，二年抚俗谁相问。
白浪青山绕郡城，卧理烟霞称嘉遯。
帝乡迢迢天一涯，子牟恋阙人不知。
慷慨情怀何企慕，宋璟政事杜牧诗。
六县万家人辑睦，鱼盐利人茶货足。
公家事简案牍稀，芳草疏篱映空狱。
杨柳湖边观钓鱼，芙蓉池上静看书。
优游天爵浩然性，贵如三入承明庐。
靖节先生来访我，欣然延入皇堂坐。
敛襟欲坐先发言，捧出尺书双袖间。
七轴好词同跪授，儒雅礼丰情意厚。
主人识鉴非延陵，金石何烦荣固陋。
且置琼瑶未暇看，高谈如绮有余欢。
黄鹂百啭天欲暮，客去斜阳已半轩。
焚香道院无人到，风花拂几收真诰。
却取文编一一看，南朝体制多渊奥。
两轴七字五字诗，珠贯纍纍乐府词。
古于禅月画罗汉，丽于范蠡进西施。
议论精微穷理窟，赋咏升高能体物。
一篇序送周子通，飘飘思若翻冥鸿。
自有沧浪高尚志，因人命笔生词锋。
尝闻水国清辉殿，曾事吴王侍文宴。
田园未遂归去来，严子台边知一县。
古人穷则善一身，达则惠泽如阳春。
一邑生灵如受赐，何须兼济方为贵。
金门吏隠能安身，何必弃官为逸人。
桐庐山水幸堪赏，歌诗酬唱且相亲。
酬陈处士咏雪歌
作者：田锡
朝代：宋

颍川处士情高古，闲卧烟霞向南浦。忘却箪瓢陋巷贫，耽嗜琴书醉歌舞。昨日西风生凛冽，江天惨惨阴云结。云色苍黄千里同，晚来旋旋飞轻雪。寒条黏缀生梨花，梅飘絮荡相交加。危楼粉饰轩窗冷，横桥玉碾栏干斜。高人啸傲吟情动，醉拾江毫呵晓冻。狂才意度若元白，满笺灵怪如麟凤。因遣橘僮封寄余，门者称有陈君书。殿开咏雪六十字，水晶盘中明月珠。字字累累可编贯，句句绵绵意不断。恨无瑛琼奉报酬，胜得美人锦绣段。君不闻吾皇在上致太平，地不藏珍天降灵。时闻刺吏奏河清，又报诸侯贺景星。君心幸有经纶术，休向江湖隐声迹。云眠雪啸意虽高，争似金銮侍赭袍。不民虹纶十二犗，明月为钩钓臣鳌。
酬陈处士咏雪歌
作者：田锡
朝代：宋

颍川处士情高古，闲卧烟霞向南浦。
忘却箪瓢陋巷贫，耽嗜琴书醉歌舞。
昨日西风生凛冽，江天惨惨阴云结。
云色苍黄千里同，晚来旋旋飞轻雪。
寒条黏缀生梨花，梅飘絮荡相交加。
危楼粉饰轩窗冷，横桥玉碾栏干斜。
高人啸傲吟情动，醉拾江毫呵晓冻。
狂才意度若元白，满笺灵怪如麟凤。
因遣橘僮封寄余，门者称有陈君书。
殿开咏雪六十字，水晶盘中明月珠。
字字纍纍可编贯，句句绵绵意不断。
恨无瑛琼奉报酬，胜得美人锦绣段。
君不闻吾皇在上致太平，地不藏珍天降灵。
时闻刺吏奏河清，又报诸侯贺景星。
君心幸有经纶术，休向江湖隠声迹。
云眠雪啸意虽高，争似金銮侍赭袍。
不民虹纶十二犗，明月为钩钓臣鳌。
醉题红叶
作者：田锡
朝代：宋
体裁：七言律诗

拾笔闲题红叶时，醉容相向亦相宜。塞垣风劲应吹尽，江国霜微想半衰。嫌听满阶鸣夜雨，曾看临水映疏篱。春光不许长如此，旋放寒梅嫩柳枝。
采莲曲
作者：田锡
朝代：宋

南溪秋水深沦涟，南村美人来采莲。莲花灼灼叶田田，芳桂轻桡兰作船。采采红莲几成束，莲枝交衮相撑绿。莲蕊满衣金粉扑，莲子为杯叶为足。唱歌相并画舸舷，愿得采贤如采莲。樊姬昔时进燕赵，几人精彩朝霞鲜。中有二人贤于己，柔明婉顺君王前。堪嗤羊侃锦绣妾，艳歌留怨朱丝弦。
采莲曲
作者：田锡
朝代：宋

南溪秋水深沦涟，南村美人来采莲。
莲花灼灼叶田田，芳桂轻桡兰作船。
采采红莲几成束，莲枝交衮相撑绿。
莲蕊满衣金粉扑，莲子为杯叶为足。
唱歌相并画舸舷，愿得采贤如采莲。
樊姬昔时进燕赵，几人精彩朝霞鲜。
中有二人贤于己，柔明婉顺君王前。
堪嗤羊侃锦绣妾，艷歌留怨朱丝弦。
钓台怀古
作者：田锡
朝代：宋
体裁：七言律诗

闲读铭词扫绿苔，溪边永日自徘徊。白云遗迹今亲到，青史高名不可陪。千古烟霞为己有，一竿风月避谁来。松巅老鹤应相识，时唳和风下钓台。
除夜
作者：田锡
朝代：宋

红烛除花酒满卮，绕廊风细动帘帷。已从半夜分春漏，即是平明受岁时。或省转官因大庆，元正立仗忆丹墀。吟思何日承宣召，却得金门和御诗。
除夜
作者：田锡
朝代：宋

红烛除花酒满巵，绕廓风细动帘帷。
已从半夜分春漏，即是平明受岁时。
或省转官因大庆，元正立仗忆丹墀。
吟思何日承宣召，却得金门和御诗。
雉媒
作者：田锡
朝代：宋

东风麦垄青，白日桑阴清。一雉欲媒众，众雉无猜情。五步一饮啄，十步一飞鸣。闇中触骇机，镞发如流星。洞彻羽毛质，低摧锦绣翎。却宛若召客，子常非好兵。谗言既交搆，祸难即随生。齐王听游说，韩信急功名。三军虽罢戍，一命遽遭烹。古来不疑地，悔吝堪相惊。
雉媒
作者：田锡
朝代：宋

东风麦垄青，白日桑阴清。
一雉欲媒众，众雉无猜情。
五步一饮啄，十步一飞鸣。
闇中触骇机，镞发如流星。
洞彻羽毛质，低摧锦绣翎。
却宛若召客，子常非好兵。
谗言既交构，祸难即随生。
齐王听游说，韩信急功名。
三军虽罢戍，一命遽遭烹。
古来不疑地，悔吝堪相惊。
题天竺寺
作者：田锡
朝代：宋

三月杨花扑马飞，联镳来欵白云扉。
湖边钟磬含清籁，树杪楼台霭翠微。
野景留人狂欲住，春光啼鸟劝思归。
萋萋芳草重迴首，十里松门照落晖。
题天竺寺
作者：田锡
朝代：宋

三月杨花扑马飞，联镳来款白云扉。湖边钟磬含清籁，树杪楼台霭翠微。野景留人狂欲住，春光啼鸟劝思归。萋萋芳草重回首，十里松门照落晖。
风筝歌
作者：田锡
朝代：宋

白苹洲暖春风生，画楼槛上银筝鸣。
铿锵节奏急復慢，空中一部天乐声。
三十六宫深窈窕，绣楣藻井光相照。
十三弦上千般声，朝霭微吟暮烟啸。
夜来亲向月中闻，繁音错节何纷纭。
碎如鸾铃与珂佩，巫山队仗迎湘君。
晚来金屋愁微雨，风细筝声不全举。
依希嫔妾怕人知，啾啾切切私相语。
洪纤断续何所拘，凤凰着对飞鸾孤。
梧桐枝边泊未稳，琅玕岛上鸣相呼。
有时主奏俄中绝，宫商斗顿如刀截。
杏花露重鸳鸯寒，空见如霜满庭月。
有时半日全无风，一一暮天楼阁红。
唯闻鸟雀啄弦上，暖珠寒玉何玲珑。
清音朝朝与暮暮，误声不管周郎顾。
祗嫌雅郑交奏时，宝铎丁冬闇相妬。
风筝歌
作者：田锡
朝代：宋

白蘋洲暖春风生，画楼槛上银筝鸣。铿锵节奏急复慢，空中一部天乐声。三十六宫深窈窕，绣楣藻井光相照。十三弦上千般声，朝霭微吟暮烟啸。夜来亲向月中闻，繁音错节何纷纭。碎如鸾铃与珂佩，巫山队仗迎湘君。晚来金屋愁微雨，风细筝声不全举。依希嫔妾怕人知，啾啾切切私相语。洪纤断续何所拘，凤凰著对飞鸾孤。梧桐枝边泊未稳，琅玕岛上鸣相呼。有时主奏俄中绝，宫商斗顿如刀截。杏花露重鸳鸯寒，空见如霜满庭月。有时半日全无风，一一暮天楼阁红。唯闻鸟雀啄弦上，暖珠寒玉何玲珑。清音朝朝与暮暮，误声不管周郎顾。祗嫌雅郑交奏时，宝铎丁冬闇相妒。
鬻冰咏
作者：田锡
朝代：宋
体裁：古风

赫日生炎晖，鬻冰言及时。邀利有得色，冰消俄若遗。两失俱无猜，虽悔安可追。仁惠当务远，勿使失其宜。
句·其一
作者：田開
朝代：宋

吏民相共樂，渾不記相關。
句·其三
作者：田開
朝代：宋

我愛臨封好，從來禮義鄉。
江山足形勝，風物半冠裳。
句·其二
作者：田開
朝代：宋

山近臨軒翠，花開入座紅。
臨封雜咏·其一
作者：田開
朝代：宋

我愛臨封好，人烟十里賒。
秋風三釀酒，風景四時花。
竹屋無貧子，漁村足富家。
守官真吏隠，謾放日高衙。
臨封雜咏·其三
作者：田開
朝代：宋

我愛臨封好，江流壓水濱。
東山畫屏展，北阜翠虬馴。
十里長松道，三春解佩人。
乘閒狂太守，屐齒往來頻。
臨封雜咏·其二
作者：田開
朝代：宋

我愛臨封好，詩人興味長。
嶺南蕉子國，海上荔枝莊。
民有百年壽，家藏十種糧。
宦遊無遠近，樂處是仙鄉。
臨封雜咏·其五
作者：田開
朝代：宋

我愛臨封好，江樓四望遥。
賓朋須共賞，風月故相邀。
清興拚成癖，詩狂不礙條。
謾勞爭自潔，適意樂偏饒。
臨封雜咏·其六
作者：田開
朝代：宋

我愛臨封好，迎門水繞流。
名山稱濯錦，勝境說靈洲。
嫩草青連座，奇花香入樓。
公餘無一事，携酒任遨遊。
臨封雜咏·其四
作者：田開
朝代：宋

我愛臨封好，賓朋日往還。
年來甘白酒，老去益朱顔。
引鶴遊西寺，携琴上北山。
君恩雖未報，公外且偷閑。
燕口洞
作者：田霖
朝代：宋

燕口龍泓氣象清，錢真此處有遺靈。
仙兄去後師猶在，女弟回時戶已扃。
雲片尚如披白練，泉聲長似誦黄庭。
碧桃花發菖蒲紫，留與人間作畫屏。
燕口洞
作者：田霖
朝代：宋
体裁：七言律诗

燕口龙泓气象清，钱真此处有遗灵。仙兄去后师犹在，女弟回时户已扃。云片尚如披白练，泉声长似诵黄庭。碧桃花发菖蒲紫，留与人间作画屏。
踏莎行
作者：申二官人
朝代：宋

蔥草身才、燈心腳手。閒時與蝶花間走。有時跌倒屋簷頭，蜘蛛網裡翻筋斗。水馬馳來，藕絲纏就。鵝毛般上三杯酒。等閒試把秤兒秤，平盤分上何曾有。
踏莎行·葱草身才、灯心脚手
作者：申二官人
朝代：宋
体裁：词

葱草身才、灯心脚手。闲时与蝶花间走。有时跌倒屋檐头，蜘蛛网里翻筋斗。水马驰来，藕丝缠就。鹅毛般上三杯酒。等闲试把秤儿秤，平盘分上何曾有。
鹧鸪天·十载分符衣绣衣
作者：申国章
朝代：宋
体裁：词

十载分符衣绣衣。裳阴处处浙东西。政成已可书银笔，词鹿仍堪付雪儿。春未半，日方迟。御沟金袅柳如丝。凤池留得梅花住，欲与先生荐寿卮。
鷓鴣天
作者：申國章
朝代：宋

十載分符衣繡衣。裳陰處處浙東西。政成已可書銀筆，詞鹿仍堪付雪兒。春未半，日方遲。御溝金嫋柳如絲。鳳池留得梅花住，欲與先生薦壽卮。
李山人所居
作者：申屠月岩
朝代：宋

竹满园林水满池，旋栽黄菊补疎篱。
白云遮断红尘路，人是人非总不知。
李山人所居
作者：申屠月岩
朝代：宋

竹满园林水满池，旋栽黄菊补疏篱。白云遮断红尘路，人是人非总不知。
閒居遣兴
作者：申屠月岩
朝代：宋
体裁：五言律诗

鸥鹭江湖性，清闲胜作官。家贫随分过，母健觉心宽。酒熟旋篘饮，诗成逐板刊。七星在长铗，断不为鱼弹。
李山人所居
作者：申屠月巖
朝代：宋

竹滿園林水滿池，旋栽黄菊補疎籬。
白雲遮斷紅塵路，人是人非總不知。
閒居遣興
作者：申屠月巖
朝代：宋

鷗鷺江湖性，清閑勝作官。
家貧隨分過，母健覺心寬。
酒熟旋篘飲，詩成逐板刊。
七星在長鋏，斷不爲魚彈。
宝林寺
作者：申屠炯
朝代：宋
体裁：五言律诗

欲共高僧话，幽寻入宝林。途分喧寂境，座息是非心。老鹤栖巢稳，灵鳗蛰井深。山中饶胜迹，岁月几登临。
寶林寺
作者：申屠炯
朝代：宋

欲共高僧話，幽尋入寶林。
途分喧寂境，座息是非心。
老鶴栖巢穩，靈鰻蟄井深。
山中饒勝迹，歲月幾登臨。
好事近
作者：申纯
朝代：宋

一自识伊来，便许绾同心结。天意竟辜人愿，成几番虚设。佳期近也想新欢，遣我空悬绝。莫忘花阴深处，与西窗明月。
清平乐
作者：申纯
朝代：宋

尖尖曲曲。紧把红绡蹙。朵朵金莲光夺目。衬出双钩红玉。华堂春睡深沉。拈来绾动春心。早破六丁收拾，芦花明月难寻。
渔家傲
作者：申纯
朝代：宋

情若连环终不解。无端招引傍人怪，好事多磨成又败。应难挨。相看冷眼谁瞅睬。镇日愁眉如敛黛。阑干倚遍无聊赖。但愿五湖明月在。权宁耐。终须还了鸳鸯债。
玉楼春
作者：申纯
朝代：宋

晓窗寂寂惊相遇。欲把芳心深意诉。低眉剑翠不胜春，娇转樱唇红半吐。匆匆已约欢娱处。可恨无情连夜雨。枕孤衾冷不成眠，挑尽残灯天未曙。
玉楼春
作者：申纯
朝代：宋
体裁：词

晓窗寂寂惊相遇。欲把芳心深意诉。低眉敛翠不胜春，娇转樱唇红半吐。匆匆已约欢娱处。可恨无情连夜雨。枕孤衾冷不成眠，挑尽残灯天未曙。
菩萨蛮
作者：申纯
朝代：宋

绿窗深贮倾城色。灯花送喜秋波溢。一笑入罗帏。春心不自持。雨云情已乱。弱体羞还颤。从此问云英。何须上玉京。
西江月
作者：申纯
朝代：宋

试问兰煤灯烬，佳人积久方成。殷勤一半付多情。油污不堪自整。妾手分来的的，郎衣拭处轻轻。为言留取表深诚。此约又还未定。
鹧鸪天
作者：申纯
朝代：宋

甥馆睽违已隔年。重来窗儿尚依然。仙房长拥云烟瑞，浮世空惊日月迁。浓淡笔，短长篇。旧吟新诵万愁牵。春风与我浑相识，时遣流莺奏管弦。
赤鑑湖
作者：留佑
朝代：宋

赤鑑有遗利，旷古无人兴。
今师欲断海，海若当效灵。
武夷九曲棹歌
作者：留元刚
朝代：宋

一曲初篙上水船，翠峰苍壁挟洄川。采幢幔屋今何在，空有丹炉石鼎烟。
武夷九曲棹歌·其一
作者：留元刚
朝代：宋

一曲初篙上水船，翠峰苍壁挟洄川。
綵幢幔屋今何在，空有丹炉石鼎烟。
武夷九曲棹歌·其七
作者：留元刚
朝代：宋

九曲遥岑更鬰然，板桥渔市引长川。
唤回白马宾云梦，来看桑麻万里天。
武夷九曲棹歌·其二
作者：留元刚
朝代：宋

二曲崚嶒三石峰，当时秦女采芙蓉。
至今汤沐临清泚，不作巫阳十二重。
武夷九曲棹歌·其五
作者：留元刚
朝代：宋

七曲催船快上滩，好山留与漫郎看。
经行雪瀑仙屏下，恍记齐云夜帐寒。
武夷九曲棹歌·其六
作者：留元刚
朝代：宋

八曲山云敛復开，长年倚棹立徘徊。
俄然听得林间语，知道新村贳酒来。
武夷九曲棹歌·其四
作者：留元刚
朝代：宋

五曲云崖有许深，石门书屋着修林。
堂堂不泯清风在，一片寒潭印我心。
武夷九曲棹歌图·其三
作者：留元刚
朝代：宋
体裁：七言绝句

三曲悬崖插匦船，春秋八百又千年。不知天地黄心木，控鹤仙人肯汝怜。
满江红·泛舟武夷，午炊仙游馆，次吕居仁韵
作者：留元刚
朝代：宋

风送清篙，沿流溯、武夷九曲。回首处，虹桥无复，幔亭遗屋。翠壁云屏临钓石，银河雪瀑飞寒玉。想当年、铁笛倚林吹，秋空绿。褰荇带，支筇竹。披荷芰，餐椒菊。问丹崖碧岭，底堪重辱。青笈不妨娱老眼，乌靴未许污吾足。恰仙游、一枕梦醒来，胡麻熟。
满江红·风送清篙
作者：留元刚
朝代：宋
体裁：词

风送清篙，沿流溯、武夷九曲。
回首处，虹桥无复，幔亭遗屋。
翠壁云屏临钓石，银河雪瀑飞寒玉。
想当年、铁笛倚林吹，秋空绿。
褰荇带，搘筇竹。
披荷芰，餐椒菊。
问丹崖碧岭，底堪重辱。
青笈不妨娱老眼，乌靴未许污吾足。
恰仙游、一枕梦醒来，胡麻熟。
满江红（泛舟武夷，午炊仙游馆，次吕居仁韵）
作者：留元刚
朝代：宋

风送清篙，沿流溯、武夷九曲。回首处，虹桥无复，幔亭遗屋。翠壁云屏临钓石，银河雪瀑飞寒玉。想当年、铁笛倚林吹，秋空绿。褰荇带，支筇竹。披荷芰，餐椒菊。问丹崖碧岭，底堪重辱。青笈不妨娱老眼，乌靴未许污吾足。恰仙游，一枕梦醒来，胡麻熟。
武夷九曲棹歌·其一
作者：留元剛
朝代：宋

一曲初篙上水船，翠峰蒼壁挾洄川。
綵幢幔屋今何在，空有丹爐石鼎煙。
武夷九曲棹歌·其二
作者：留元剛
朝代：宋

二曲崚嶒三石峰，當時秦女採芙蓉。
至今湯沐臨清泚，不作巫陽十二重。
武夷九曲棹歌·其五
作者：留元剛
朝代：宋

七曲催船快上灘，好山留與漫郎看。
經行雪瀑仙屏下，恍記齊雲夜帳寒。
武夷九曲棹歌·其六
作者：留元剛
朝代：宋

八曲山雲斂復開，長年倚櫂立徘徊。
俄然聽得林間語，知道新村貰酒來。
武夷九曲棹歌圖·其七
作者：留元剛
朝代：宋

九曲遥岑更鬰然，板橋漁市引長川。
喚回白馬賓雲夢，來看桑麻萬里天。
武夷九曲棹歌圖·其三
作者：留元剛
朝代：宋

三曲懸崖插匭船，春秋八百又千年。
不知天地黄心木，控鶴仙人肯汝憐。
武夷九曲棹歌圖·其四
作者：留元剛
朝代：宋

五曲雲崖有許深，石門書屋著修林。
堂堂不泯清風在，一片寒潭印我心。
中閣禪院
作者：留元崇
朝代：宋

初來羅浮山，萬變駭林壑。
更作招提遊，佳處在中閣。
忽然天地間，一縱千里目。
未論雲頂上，此景占仍獨。
近聞泉涓涓，青眺山簇簇。
簷壓喬松低，檻有餘霞落。
長風東南來，皓月襟袖薄。
境靜僧幽閒，意遠味淡泊。
抱琴歸去來，禪榻寄一宿。
白雲依古山，青霄起孤鶴。
中阁禅院
作者：留元崇
朝代：宋

初来罗浮山，万变骇林壑。
更作招提游，佳处在中阁。
忽然天地间，一纵千里目。
未论云顶上，此景占仍独。
近闻泉涓涓，青眺山簇簇。
檐压乔松低，槛有余霞落。
长风东南来，皓月襟袖薄。
境静僧幽閒，意远味淡泊。
抱琴归去来，禅榻寄一宿。
白云依古山，青霄起孤鹤。
中阁禅院
作者：留元崇
朝代：宋

初来罗浮山，万变骇林壑。更作招提游，佳处在中阁。忽然天地间，一纵千里目。未论云顶上，此景占仍独。近闻泉涓涓，青眺山簇簇。檐压乔松低，槛有馀霞落。长风东南来，皓月襟袖薄。境静僧幽閒，意远味淡泊。抱琴归去来，禅榻寄一宿。白云依古山，青霄起孤鹤。
卓錫泉
作者：留元崇
朝代：宋

尋仙得招提，借我此歇脚。
瓜棗未暇求，杯水得甘酌。
境空風泉高，夜永雲卧薄。
明當約麻姑，石橋騎白鶴。
卓錫泉
作者：留元崇
朝代：宋

風月衿懷歉古人，蕭然天地一閒身。
夜來偶讀唐庚記，貫石通泉在一真。
卓锡泉
作者：留元崇
朝代：宋
体裁：古风

寻仙得招提，借我此歇脚。瓜枣未暇求，杯水得甘酌。境空风泉高，夜永云卧薄。明当约麻姑，石桥骑白鹤。
卓锡泉
作者：留元崇
朝代：宋
体裁：七言绝句

风月衿怀歉古人，萧然天地一閒身。夜来偶读唐庚记，贯石通泉在一真。
又題卓錫泉
作者：留元崇
朝代：宋

吾師知地脈，杖錫此間卓。
分占神仙囿，敲出清泠玉。
錫飛已乘龍，泉潔可飲鶴。
林下幾寒暑，池中不盈涸。
木石常借潤，瓶罌隨量足。
池無汲綆線，逗引走修竹。
渴心生塵埃，對此愜所欲。
洗耳聽松音，潄齒汲山綠。
更携一壺歸，爲浣衆生濁。
遥愧山中人，四時自斟酌。
又题卓锡泉
作者：留元崇
朝代：宋

吾师知地脉，杖锡此间卓。分占神仙囿，敲出清泠玉。锡飞已乘龙，泉洁可饮鹤。林下几寒暑，池中不盈涸。木石常借润，瓶罂随量足。池无汲绠线，逗引走修竹。渴心生尘埃，对此惬所欲。洗耳听松音，漱齿汲山绿。更携一壶归，为浣众生浊。遥愧山中人，四时自斟酌。
又题卓锡泉
作者：留元崇
朝代：宋

吾师知地脉，杖锡此间卓。
分占神仙囿，敲出清泠玉。
锡飞已乘龙，泉洁可饮鹤。
林下几寒暑，池中不盈涸。
木石常借润，瓶罂随量足。
池无汲绠线，逗引走修竹。
渴心生尘埃，对此惬所欲。
洗耳听松音，潄齿汲山绿。
更携一壶归，为浣众生浊。
遥愧山中人，四时自斟酌。
天汉桥
作者：留元崇
朝代：宋
体裁：七言绝句

谁人挽落天河水，飞向寒崖无古今。寄语山灵好呵护，书儒从此得知音。
天漢橋
作者：留元崇
朝代：宋

誰人挽落天河水，飛向寒崖無古今。
寄語山靈好呵護，書儒從此得知音。
慈济庵二首
作者：留元崇
朝代：宋

笑指星坛近斗傍，七松上映七星光。黄龙洞口胡麻饭，不是神仙不得尝。归自星坛日未斜，草庵留住一杯茶。道人自点花如雪，云是新收白露芽。
慈济庵二首·其一
作者：留元崇
朝代：宋
体裁：七言绝句

笑指星坛近斗傍，七松上映七星光。黄龙洞口胡麻饭，不是神仙不得尝。
慈济庵二首·其二
作者：留元崇
朝代：宋
体裁：七言绝句

归自星坛日未斜，草庵留住一杯茶。道人自点花如雪，云是新收白露芽。
慈濟庵二首·其一
作者：留元崇
朝代：宋

笑指星壇近斗傍，七松上映七星光。
黄龍洞口胡麻飯，不是神仙不得嘗。
慈濟庵二首·其二
作者：留元崇
朝代：宋

歸自星壇日未斜，草庵留住一杯茶。
道人自點花如雪，云是新收白露芽。
游罗浮
作者：留元崇
朝代：宋
体裁：七言律诗

远看空碧混崔嵬，近见重重翠作堆。古木阴中藏洞府，乱云深处出楼台。文禽耀日来相唤，羽客乘风去不回。惟有东坡旧游迹，屐痕犹自遍苍苔。
罗浮
作者：留元崇
朝代：宋

神仙神山罗与浮，二山东来几千秋。蓬莱夜半失左股，龙惊虎啖玉女愁。至今两山翠欲滴，却与蓬莱比山色。黄金作桥通九霄，水晶为帘挂千尺。神仙旧说何渺茫，神仙窟宅今何望。仙翁在山泉水香，仙翁飞去松风长。我将浣手扣玉户，乞杯长生九霞觞。
罗浮
作者：留元崇
朝代：宋

神仙神山罗与浮，二山东来几千秋。
蓬莱夜半失左股，龙惊虎噉玉女愁。
至今两山翠欲滴，却与蓬莱比山色。
黄金作桥通九霄，水晶为帘挂千尺。
神仙旧说何渺茫，神仙窟宅今何望。
仙翁在山泉水香，仙翁飞去松风长。
我将浣手扣玉户，乞杯长生九霞觞。
羅浮
作者：留元崇
朝代：宋

神仙神山羅與浮，二山東來幾千秋。
蓬萊夜半失左股，龍驚虎噉玉女愁。
至今兩山翠欲滴，却與蓬萊比山色。
黄金作橋通九霄，水晶爲簾挂千尺。
神仙舊說何渺茫，神仙窟宅今何望。
仙翁在山泉水香，仙翁飛去松風長。
我將浣手扣玉戶，乞杯長生九霞觴。
茶园
作者：留元崇
朝代：宋
体裁：五言律诗

岭根闻犬吠，上到野人家。山晚月有色，天寒梅未花。蔬园依水石，茅屋带烟霞。何物堪留客，烹茶成雪芽。
茶園
作者：留元崇
朝代：宋

嶺根聞犬吠，上到野人家。
山晚月有色，天寒梅未花。
蔬園依水石，茅屋带煙霞。
何物堪留客，烹茶成雪芽。
菩萨蛮·江头日落孤帆起
作者：留元崇
朝代：宋
体裁：词

江头日落孤帆起。归心拍拍东流水。山远不知名。为谁迢递青。危桥来处路。尚带潇湘雨。楚尾与吴头。一生离别愁。
菩薩蠻
作者：留元崇
朝代：宋

江頭日落孤帆起。歸心拍拍東流水。山遠不知名。為誰迢遞青。危橋來處路。尚帶瀟湘雨。楚尾與吳頭。一生離別愁。
遊羅浮
作者：留元崇
朝代：宋

遠看空碧混崔嵬，近見重重翠作堆。
古木陰中藏洞府，亂雲深處出樓臺。
文禽耀日來相喚，羽客乘風去不回。
惟有東坡舊遊跡，屐痕猶自遍蒼苔。
淳祐七年丁未十一月朔蔡久軒自江東提刑歸抵家時三館諸公以風霜隨氣節河漢下文章分韻賦詩送別得文字
作者：留夢炎
朝代：宋

天地蕃庶草，美惡極蕕薰。
古來誰覽察，離騷清楚氛。
著作大雅姿，書傳挾香芸。
蠹簡不煩碎，豕牙貴能豶。
仰天瀝肝膽，端欲涇渭分。
太阿秘尚方，風霆發絪縕。
臣直彰主聖，聲容諒沄沄。
平生本朝心，𤱶畝豈忘君。
見幾誠不忍，屬茲宸慮殷。
自從春無澤，牲璧委冬雰。
何者最感觸，民氣愁深文。
儒服今繡衣，片言況前聞。
四牡何騑騑，迢遞沮遵濆。
君爲朝陽鳳，我非相府群。
小草志或遠，深情詞不耘。
幽屏未須去，聖德如放勳。
潄玉館
作者：留怡然
朝代：宋

拳石漱芳玉，夢回堪洗耳。
客至館於斯，妙處從此始。
潄玉馆
作者：留怡然
朝代：宋
体裁：五言绝句

拳石漱芳玉，梦回堪洗耳。客至馆于斯，妙处从此始。
最高楼 寿梅屋儒学谭提举 九月十九
作者：留晚香
朝代：宋
体裁：词

西江水，分润到全闽。芹藻亦生春。秀钟东壁双躔瑞，祥开南极一星明。把紫阳、年月算，恰同庚。前十日、重阳秋正好。后十日、小阳春未透。梅与菊，此交承。酌公菊水来称寿，期公梅实去和羹。要教人，看久远，是功名。
最高楼·西江水
作者：留晚香
朝代：宋
体裁：词

西江水，分润到全闽。
芹藻亦生春。
秀锺东壁双躔瑞，祥开南极一星明。
把紫阳、年月算，恰同庚。
前十日、重阳秋正好。
后十日、小阳春未透。
梅与菊，此交承。
酌公菊水来称寿，期公梅实去和羹。
要教人，看久远，是功名。
淳佑七年丁未十一月朔蔡久轩自江东提刑归抵
作者：留梦炎
朝代：宋

天地蕃庶草，美恶极莸薰。
古来谁览察，离骚清楚氛。
著作大雅姿，书传挟香芸。
蠹简不烦碎，豕牙贵能豶。
仰天沥肝胆，端欲泾渭分。
太阿秘尚方，风霆发絪緼。
臣直彰主圣，声容谅沄沄。
平生本朝心，畎亩岂忘君。
见几诚不忍，属兹宸虑殷。
自从春无泽，牲璧委冬氛。
何者最感触，民气愁深文。
儒服今绣衣，片言况前闻。
四牡何騑騑，迢递沮遵濆。
君为朝阳凤，我非相府群。
小草志或远，深情词不耘。
幽屏未须去，圣德如放勋。
淳佑七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得文字
作者：留梦炎
朝代：宋

天地蕃庶草，美恶极莸熏。
古来谁览察，离骚清楚氛。
着作大雅姿，书传挟香芸。
蠹简不烦碎，豕牙贵能豮。
仰天沥肝胆，端欲泾渭分。
太阿秘尚方，风霆发絪缊。
臣直彰主圣，声容谅沄沄。
平生本朝心，𤱶亩岂忘君。
见几诚不忍，属兹宸虑殷。
自从春无泽，牲璧委冬雰。
何者最感触，民气愁深文。
儒服今绣衣，片言况前闻。
四牡何騑騑，迢递沮遵濆。
君为朝阳凤，我非相府群。
小草志或远，深情词不耘。
幽屏未须去，圣德如放勋。
淳祐七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得文字
作者：留梦炎
朝代：宋

天地蕃庶草，美恶极莸薰。古来谁览察，离骚清楚氛。著作大雅姿，书传挟香芸。蠹简不烦碎，豕牙贵能豮。仰天沥肝胆，端欲泾渭分。太阿秘尚方，风霆发絪缊。臣直彰主圣，声容谅沄沄。平生本朝心，？亩岂忘君。见几诚不忍，属兹宸虑殷。自从春无泽，牲璧委冬雰。何者最感触，民气愁深文。儒服今绣衣，片言况前闻。四牡何騑騑，迢递沮遵濆。君为朝阳凤，我非相府群。小草志或远，深情词不耘。幽屏未须去，圣德如放勋。
淳祐七年丁未十一月朔蔡久轩自江东提刑归抵家时三馆诸公以风霜随气节河汉下文章分韵赋诗送别得文字
作者：留梦炎
朝代：宋
体裁：古风

天地蕃庶草，美恶极莸薰。古来谁览察，离骚清楚氛。著作大雅姿，书传挟香芸。蠹简不烦碎，豕牙贵能豮。仰天沥肝胆，端欲泾渭分。太阿秘尚方，风霆发絪缊。臣直彰主圣，声容谅沄沄。平生本朝心，�亩岂忘君。见几诚不忍，属兹宸虑殷。自从春无泽，牲璧委冬雰。何者最感触，民气愁深文。儒服今绣衣，片言况前闻。四牡何騑騑，迢递沮遵濆。君为朝阳凤，我非相府群。小草志或远，深情词不耘。幽屏未须去，圣德如放勋。
罗浮天汉桥
作者：留正
朝代：宋

霏霏细雨湿芝田，短短桃花照水妍。
可惜洞门关不尽，彩虹天外着飞泉。
罗浮天汉桥
作者：留正
朝代：宋

霏霏细雨湿芝田，短短桃花照水妍。可惜洞门关不尽，彩虹天外著飞泉。
羅浮天漢橋
作者：留正
朝代：宋

霏霏細雨濕芝田，短短桃花照水妍。
可惜洞門關不盡，彩虹天外著飛泉。
高宗皇帝挽詞·其一
作者：留正
朝代：宋

內禪堯咨舜，中興夏配天。
鴻名光寶冊，奎畫動星躔。
靜享仁人壽，書傳聖政編。
永言天下養，胡不萬斯年。
高宗皇帝挽詞·其二
作者：留正
朝代：宋

南北休兵久，仁恩及物深。
九齡終帝夢，四海遏韶音。
聖學高於古，衰衣始自今。
一抔陵上土，他日卜嵩岑。
高宗皇帝挽词
作者：留正
朝代：宋

内禅尧咨舜，中兴夏配天。鸿名光宝册，奎画动星躔。静享仁人寿，书传圣政编。永言天下养，胡不万斯年。南北休兵久，仁恩及物深。九龄终帝梦，四海遏韶音。圣学高于古，衰衣始自今。一抔陵上土，他日卜嵩岑。
高宗皇帝挽词·其一
作者：留正
朝代：宋
体裁：五言律诗

内禅尧咨舜，中兴夏配天。鸿名光宝册，奎画动星躔。静享仁人寿，书传圣政编。永言天下养，胡不万斯年。
高宗皇帝挽词·其二
作者：留正
朝代：宋
体裁：五言律诗

南北休兵久，仁恩及物深。九龄终帝梦，四海遏韶音。圣学高于古，衰衣始自今。一抔陵上土，他日卜嵩岑。
劝农三首
作者：留硕
朝代：宋

春风勾引出郊行，小队迢迢草路平。自笑田芜不归去，三千里外劝人耕。何处园林今有花，十分春事只桑麻。不须惆怅穷途目，一饱生涯无叹嗟。长年城上望溪山，今日才能一往还。特地晓风吹雨断，可应天意更予悭。
劝农三首·其一
作者：留硕
朝代：宋
体裁：七言绝句

春风勾引出郊行，小队迢迢草路平。自笑田芜不归去，三千里外劝人耕。
劝农三首·其三
作者：留硕
朝代：宋

长年城上望溪山，今日才能一往还。特地晓风吹雨断，可应天意更予悭。
劝农三首·其三
作者：留硕
朝代：宋

长年城上望溪山，今日纔能一往还。
特地晓风吹雨断，可应天意更予悭。
劝农三首·其二
作者：留硕
朝代：宋
体裁：七言绝句

何处园林今有花，十分春事只桑麻。不须惆怅穷途目，一饱生涯无叹嗟。
题清晖楼二首
作者：留硕
朝代：宋

万古龙涛山水窟，何人携向岭边州。朝来蜃气连城白，幻作恩平第一楼。元龙高卧翠微中，碌碌诸人总下风。眼底朴陈无尽藏，八窗还我自玲珑。
题清晖楼二首·其一
作者：留硕
朝代：宋
体裁：七言绝句

万古龙涛山水窟，何人携向岭边州。朝来蜃气连城白，幻作恩平第一楼。
题清晖楼二首·其二
作者：留硕
朝代：宋
体裁：七言绝句

元龙高卧翠微中，碌碌诸人总下风。眼底朴陈无尽藏，八窗还我自玲珑。
勸農三首·其一
作者：留碩
朝代：宋

春風勾引出郊行，小隊迢迢草路平。
自笑田蕪不歸去，三千里外勸人耕。
勸農三首·其三
作者：留碩
朝代：宋

長年城上望溪山，今日纔能一往還。
特地曉風吹雨斷，可應天意更予慳。
勸農三首·其二
作者：留碩
朝代：宋

何處園林今有花，十分春事只桑麻。
不須惆悵窮途目，一飽生涯無歎嗟。
題清暉樓二首·其一
作者：留碩
朝代：宋

萬古龍濤山水窟，何人携向嶺邊州。
朝來蜃氣連城白，幻作恩平第一樓。
題清暉樓二首·其二
作者：留碩
朝代：宋

元龍高卧翠微中，碌碌諸人總下風。
眼底樸陳無盡藏，八窗還我自玲瓏。
赤鉴湖
作者：留祐
朝代：宋

赤鉴有遗利，旷古无人兴。今师欲断海，海若当效灵。
赤鑑湖
作者：留祐
朝代：宋

赤鑑有遺利，曠古無人興。
今師欲斷海，海若當效靈。
冲虚观
作者：留筠
朝代：宋
体裁：七言绝句

金阙寥阳护九重，洞云呼吸九霄通。小臣近有祠官诏，欲问君王乞此宫。
水帘洞
作者：留筠
朝代：宋

九天飞坠水晶垂，不着人间一点埃。
六月惊蜚霜色皎，四时长作雨声来。
春晴野燕飞难入，月冷山风吹不开。
我欲倚藤看空翠，凭谁挂向白云堆。
水帘洞
作者：留筠
朝代：宋

九天飞坠水晶垂，不著人间一点埃。六月惊蜚霜色皎，四时长作雨声来。春晴野燕飞难入，月冷山风吹不开。我欲倚藤看空翠，凭谁挂向白云堆。
水簾洞
作者：留筠
朝代：宋

九天飛墜水晶垂，不著人間一點埃。
六月驚蜚霜色皎，四時長作雨聲來。
春晴野燕飛難入，月冷山風吹不開。
我欲倚藤看空翠，憑誰掛向白雲堆。
沖虛觀
作者：留筠
朝代：宋

金闕寥陽護九重，洞雲呼吸九霄通。
小臣近有祠官詔，欲問君王乞此宮。
舟还浯溪再留二绝
作者：留筠
朝代：宋

为爱浯溪风景幽，重临钓石系归舟。不妨细读丰碑下，墨本空看几白头。自笑尘埃赋□忙，佳山招我莫徜徉。何当了却痴儿事，来伴高人枕碧湘。
舟还浯溪再留二绝·其一
作者：留筠
朝代：宋

为爱浯溪风景幽，重临钓石系归舟。不妨细读丰碑下，墨本空看几白头。
舟还浯溪再留二绝·其一
作者：留筠
朝代：宋

为爱浯溪风景幽，重临钓石繫归舟。
不妨细读丰碑下，墨本空看几白头。
舟还浯溪再留二绝·其二
作者：留筠
朝代：宋
体裁：七言绝句

自笑尘埃赋□忙，佳山招我莫徜徉。何当了却痴儿事，来伴高人枕碧湘。
舟還浯溪再留二絕·其一
作者：留筠
朝代：宋

爲愛浯溪風景幽，重臨釣石繫歸舟。
不妨細讀豐碑下，墨本空看幾白頭。
舟還浯溪再留二絕·其二
作者：留筠
朝代：宋

自笑塵埃賦□忙，佳山招我莫徜徉。
何當了却癡兒事，來伴高人枕碧湘。
題浯溪
作者：留筠
朝代：宋

天生一代老文詞，留得高名日月垂。
山□猶餘元氏族，溪痕幾□魯公碑。
未論再造中興業，却羨三吾高卧時。
崖石雖磨千古在，渡香橋下木空悲。
題澹山巖
作者：留筠
朝代：宋

起仰高山積有年，忽看巖窬鎖雲煙。
一塵不到非凡地，六月當知不暑天。
昔有秦人嘗穴處，世從山谷始名傳。
品題自古因人重，我謾邀僧煮石泉。
题浯溪
作者：留筠
朝代：宋

天生一代老文词，留得高名日月垂。
山□犹余元氏族，溪痕几□鲁公碑。
未论再造中兴业，却羡三吾高卧时。
崖石虽磨千古在，渡香桥下木空悲。
题浯溪
作者：留筠
朝代：宋

天生一代老文词，留得高名日月垂。山□犹馀元氏族，溪痕几□鲁公碑。未论再造中兴业，却羡三吾高卧时。崖石虽磨千古在，渡香桥下木空悲。
题澹山岩
作者：留筠
朝代：宋
体裁：七言律诗

起仰高山积有年，忽看岩窬锁云烟。一尘不到非凡地，六月当知不暑天。昔有秦人尝穴处，世从山谷始名传。品题自古因人重，我谩邀僧煮石泉。
睢陽五老圖詩
作者：畢世長
朝代：宋

非才最忝預高年，分務由來近挂冠。
敢造鉅賢論軌躅，幸依都府得盤桓。
篇章捧和慚風雅，眷待優隆荷歲寒。
儻許衰容參盛列，願憑繪事永傳看。
和范公希文懷慶朔堂
作者：畢京
朝代：宋

花木還依舊徑栽，春園不惜爲誰開。
幾多民俗熙熙樂，似到老聃臺上來。
句·其一
作者：畢仲愈
朝代：宋

徘徊幽興盡。
句·其三
作者：畢仲愈
朝代：宋

明燈數點林中見，橫笛一聲烟外聞。
句·其二
作者：畢仲愈
朝代：宋

已招明月移歌扇，更倩春風試舞腰。
乙亥歲八月十五日夜同景叔知府少卿翼道提舉大夫望月于河中之名閫堂兼簡襄守歐三叔弼虢守孫八元忠二首·其一
作者：畢仲游
朝代：宋

上樓初照席，條華漸分明。
佳節三秋半，前期一雨晴。
冷光天外散，高會世間清。
坐久疑輕舉，微風習習生。
乙亥歲八月十五日夜同景叔知府少卿翼道提舉大夫望月于河中之名閫堂兼簡襄守歐三叔弼虢守孫八元忠二首·其二
作者：畢仲游
朝代：宋

秋深仍雨過，望月宴高城。
列岫呈中夜，微雲避太清。
星沉天若掃，林迥野無聲。
故友知强健，應同醉五更。
亂水二首·其一
作者：畢仲游
朝代：宋

亂水號新港，頹雲蘸古城。
山樓遥出沒，野日自昏明。
樹冷禽聲滅，霜高鶻翅輕。
夢歸今未得，寂寞寸心驚。
亂水二首·其二
作者：畢仲游
朝代：宋

水落芙蕖老，山高薜荔長。
野雲吹不斷，晚雨氣先凉。
信筆題詩逸，停杯漉酒忙。
酣歌露雙足，有意濯滄浪。
五更
作者：畢仲游
朝代：宋

五更不成夢，起坐倚東壁。
曉月下中天，照我西屋白。
路行相衝衝，林宿聞啞啞。
便欲就巾冠，巾冠正狼籍。
五更有感
作者：畢仲游
朝代：宋

杯酒雖同興自殊，夜來不寤自嘻吁。
五更月落窗還暗，愁聽山禽叫勃姑。
代范德孺輓李稷運使四首·其一
作者：畢仲游
朝代：宋

倥傯軍中事，飛騰使者尊。
龍岡雖有地，馬革返無門。
未見朝廷誄，空遺子弟恩。
不如行楚澤，先自作招魂。
代范德孺輓李稷運使四首·其三
作者：畢仲游
朝代：宋

吾道何伸屈，斯人忽已亡。
夢妖非二豎，風變哭三良。
室有千言記，塵無一窖藏。
舉頭天色在，今古自蒼蒼。
代范德孺輓李稷運使四首·其二
作者：畢仲游
朝代：宋

萬里魂應返，沙場血未乾。
幽明新雨露，恩怨舊衣冠。
聲作虞歌易，詞賡楚些難。
莫憐歸骨晚，弔奠只空棺。
代范德孺輓李稷運使四首·其四
作者：畢仲游
朝代：宋

遺札何堪問，知無封禪書。
殺身今已矣，報國事何如。
人去衣冠在，魂來戶牖虛。
應同廣川記，惟見玉蟾蜍。
代范忠宣輓中散某公三首·其一
作者：畢仲游
朝代：宋

平日書生貴，中年使者尊。
繡衣雖去國，珠履會填門。
奏疏皆民事，遺言爲國恩。
哭君無好句，端坐獨招魂。
代范忠宣輓中散某公三首·其三
作者：畢仲游
朝代：宋

解組將安適，無何乃故鄉。
門庭雖取次，詩酒是尋常。
車過音猶在，琴閒調已亡。
因居悟生理，天地只茫茫。
代范忠宣輓中散某公三首·其二
作者：畢仲游
朝代：宋

宿昔函關路，遊人作上官。
鷄鳴軒蓋入，馬到吏民安。
苦節摧頭白，清名過齒寒。
生平彈與挂，只是一朝冠。
余除鑄錢使者居厚除尚書郎俄皆銷印即事二首呈居厚·其一
作者：畢仲游
朝代：宋

出處平生大致同，中間得失等雞蟲。
髠髦昔似晉羣謝，華髮今成楚兩龍。
握有蘭香爲子祟，御無銅臭坐余窮。
善和舊宅殘書卷，只合連床聽曉鐘。
余除鑄錢使者居厚除尚書郎俄皆銷印即事二首呈居厚·其二
作者：畢仲游
朝代：宋

病鴻垂翅噤無聲，慣見虛弦莫浪驚。
二仲卜鄰元不惡，兩生堅壁未嘗行。
出關誰識爲周史，入社猶堪伴洛英。
都把首陽山占斷，採薇到老沒人爭。
佳辰
作者：畢仲游
朝代：宋

春風雪中來，吹我堂上茵。
斑衣次命服，左右如卿雲。
芳樽洗復酌，再拜屬吾親。
親年如大家，四子十二孫。
子孫亦何事，忠孝而能文。
請看今世願，不必辭賤貧。
三牲苦易得，軒冕祇榮身。
願以五百歲，獻母爲一春。
佳辰二首·其一
作者：畢仲游
朝代：宋

傍臘春猶遠，佳辰氣自和。
慈顔親事少，壽相比人多。
姊妹新爲會，兒童預作歌。
萊衣容醉倒，始奈錦茵何。
佳辰二首·其二
作者：畢仲游
朝代：宋

戶內三千口，誰爲第一樽。
清風傳舊族，陰德助吾門。
阿母神仙降，班姑法度存。
他年堂上燕，侍立見玄孫。
依韵和祖休承議
作者：畢仲游
朝代：宋

吾聞明霞之綺良工造，若比君詩工不到。
擲地方知作者神，補天非是常人巧。
放懷似覺乾坤小，名節雖高心事少。
君不見漢陰有丈夫，脚踏空山樹芝草。
信陽軍筵設樂口號二首·其一
作者：畢仲游
朝代：宋

談笑西州塞上春，歸來不薄兩朱輪。
功名致主期三代，忠孝傳家第一人。
御史平生能許國，將軍未老肯謀身。
義陽今與淮陽比，汲孺當年亦諫臣。
信陽軍筵設樂口號二首·其二
作者：畢仲游
朝代：宋

曾將行事著成書，前世嘗聞近世無。
帝闕天門辭禁近，蜀山秦塞任崎嶇。
殿帷昔用書囊染，皮几今隨道帽烏。
忠孝成名生計懶，義田十頃近蘇湖。
信陽道中避暑
作者：畢仲游
朝代：宋

下馬湯家市，前村數里賒。
敗籬瓜少蔓，簇舍豆先花。
放袖從風入，停鞍待日斜。
欲知爲客恨，更久不成家。
偶題
作者：畢仲游
朝代：宋

拄杖行行去路遥，城荒樹老色蕭條。
潁州寺裏僧知否，夜夢常遊飛蓋橋。
傷春
作者：畢仲游
朝代：宋

人傷春色老，我傷春色深。
桃花未肯落，半月羈吾心。
有酒且斟酒，無酒將奚斟。
有詩謾吟詩，無詩將奚吟。
詩酒兩不得，坐媿桃花林。
咄嗟富家兒，滿堂收黄金。
入內考進士同考官唱和三首·其一
作者：畢仲游
朝代：宋

早歲成名地已尊，徘徊五十始乘軒。
官同長孺寧居後，疏似王陽獨上言。
道氣鬰紆灊嶺秀，詞源浩瀚峽江渾。
研朱共較公孫策，坐覺文風似建元。
入內考進士同考官唱和三首·其三
作者：畢仲游
朝代：宋

明光寓直偶然同，八百儒衣度漢宮。
下筆春雷從地起，舉頭帝座在天中。
條陳不啻三千牘，品藻今惟六七公。
況是篇章容易得，好令編集附唐風。
入內考進士同考官唱和三首·其二
作者：畢仲游
朝代：宋

未得還家意不忙，日斜人散傍修廊。
白頭已向新吟懶，青眼相逢舊話長。
高閣無聲沉晝漏，側門有路想天章。
聞公自謂忘懷者，今日情懷豈易忘。
內中考進士
作者：畢仲游
朝代：宋

北風吹雪舞長廊，束带三千筆陣忙。
地色不通金瑣澀，天香未散玉爐光。
龍墀暴漲詞源湧，鶴駕迷空羽衛翔。
三月漢庭重射策，幾人彈幘待王陽。
再和孔毅夫省宿
作者：畢仲游
朝代：宋

吾懶不閱書，知書不我閱。
雙瞳瞀仍眵，四體病如苶。
黑鬚忽已蒼，但未頭如雪。
空食竟何裨，留連驚歲月。
再次韵
作者：畢仲游
朝代：宋

散髮行歌意自如，不須身作蠹書魚。
相逢酌酒彈棋外，共杵丹砂試藥壚。
再至兖州簡晁十二子履
作者：畢仲游
朝代：宋

送客客未至，自作河梁遊。
清瀾浴曉日，爛漫黄金浮。
蘋藻飄不斷，悵望蓮亭幽。
憶君古堞詩，八月如轉頭。
出巡河東與徐勳宣德
作者：畢仲游
朝代：宋

防敵無時節，論兵有是非。
屯營蕃馬健，部落漢人稀。
土屋穿寒月，氈裘護鐵衣。
相逢一樽酒，分首雪中歸。
出郊
作者：畢仲游
朝代：宋

出郊雖未遠，已似惡塵埃。
徑穩車先到，門閒客自開。
花從今日見，會是隔年來。
載酒無知數，揮金可快哉。
別從事
作者：畢仲游
朝代：宋

從事歸來半白頭，吾今便欲別南州。
穿花載酒知難得，散髮行歌且自由。
官小恰爲黄綬吏，興濃思共赤松遊。
莫嫌潁上生涯少，會向焦陂買釣舟。
即事二首·其一
作者：畢仲游
朝代：宋

屋破風斜漏不休，布衾無裏卧窮秋。
貧家未說田家苦，狼籍殘書濕自收。
即事二首·其二
作者：畢仲游
朝代：宋

溪迴带樹彎彎綠，山遠迎人步步高。
春水滿塘頹岸去，也如江上見風濤。
古冢行
作者：畢仲游
朝代：宋

朝行古冢東，暮行古冢西。
冢中古人骨已朽，冢外遊子今何之。
朝食古道南，暮食古道北。
道傍古跡不可見，道上行人常役役。
古人居今人必愛，今有古人人不識。
面前和好兒女顔，背後往往張弓射。
拂衣歸去非不會，無宅無田歸未得。
長靴短笏隨衆人，斂首低顔爲俗客。
深居晏坐尚恐喧，平路緩行猶恐蹶。
口中有聲未嘗吐，嚥入喉嚨化爲血。
君不見谷口鄭子真，又不見蜀中揚子雲。
子真老死耕巖石，子雲嗜酒惟醺醺。
丈夫窮達皆有命，萬事得失非由人。
街頭沽販味雖薄，猶可賒來傾入唇。
古寺
作者：畢仲游
朝代：宋

崎嶇五六州，夏行今欲雪。
亂山出已盡，平地心目豁。
晴日午未溫，霜雲晚如潑。
蕭疏秦樹遠，曠蕩周原闊。
徑竹掩招提，門庭苦凄颯。
廊低不可步，壁朽何堪剳。
歲月驚轉頭，是非紛若櫛。
行歸聊可悲，再出尤凜冽。
用此免饑寒，謀生一何拙。
句
作者：畢仲游
朝代：宋

都無俗到來。
和僧圓益
作者：畢仲游
朝代：宋

山峰望處人難到，草徑行來馬自知。
多謝山僧掃塵壁，我今有意不能題。
和僧圓益先到靈泉
作者：畢仲游
朝代：宋

無烟遠數三千嶂，有馬同驅十二蹄。
却喜山前堪洗耳，水聲激激聽寒溪。
和僧圓益晚歸三峰
作者：畢仲游
朝代：宋

昨朝分路指溪泉，今日憐師寄一篇。
歸去且看松徑綠，重來應見杏花妍。
風吹林杪聲初鬧，日曬牆陰影漸延。
待得青春夜如晝，却煩相喚詠嬋娟。
和僧圓益題靈泉
作者：畢仲游
朝代：宋

我思靈泉遊，不免去閭里。
山寒景更清，觸目皆可喜。
茲泉何潺潺，宛若雲霧起。
酌之無淺深，那再問泥滓。
盤盤山爲腹，鑿鑿石爲齒。
噴薄無四時，其靈止如此。
斯言聞于人，豈得盡其理。
更喚山老來，煩師問初始。
和十一舅題金蝦蟆
作者：畢仲游
朝代：宋

石窟昔藏金，蟾光射百尋。
今朝在何處，山景正陰陰。
和呂紀常奉使契丹
作者：畢仲游
朝代：宋

雪壓胡沙老上庭，春華雖減使華增。
且看意氣並人物，未說文章與吏能。
靴澱早行圍曉月，滹沱還渡坼春冰。
紅牙新下都司誥，異日應須五色綾。
和夷仲兄嵩山嶽寺會宿
作者：畢仲游
朝代：宋

相迎終日踏泥沙，行過山南路更賒。
雖有風光堪共賞，自憐詩酒屬吾家。
野僧好事招題壁，稚子無端愛折花。
官冷囊空不須問，此身强健自生涯。
和夷仲兄舟次蒼陵
作者：畢仲游
朝代：宋

蒼陵每過怯舟還，聞說蛟龍在水間。
今我到來都不問，一聲鳴櫓見青山。
和夷仲寄仲純叔弼
作者：畢仲游
朝代：宋

流水無聲凍未銷，故人何日許相招。
霜花開徧城頭樹，月色應添淮上橋。
十載塵埃身碌碌，百年杯酒意飄飄。
弟兄已有東歸意，早晚同來採藥苗。
和子思舅氏晚出崇因之什
作者：畢仲游
朝代：宋

烟花寒已凝，風色寒猶惡。
路雪愛縈綿，簷澌訝垂籜。
途行想前事，數歲只如昨。
漸欲過陰崖，愁看冰鑿鑿。
和子瞻題文周翰郭熙平遠圖二首·其一
作者：畢仲游
朝代：宋

窗間咫尺似天邊，不識應言小輞川。
聞說平居心目倦，暫開黄卷即醒然。
和子瞻題文周翰郭熙平遠圖二首·其二
作者：畢仲游
朝代：宋

木落山空九月秋，畫時應欲遣人愁。
因思夢澤經由處，二十年間若轉頭。
和孔毅夫學士題小閣
作者：畢仲游
朝代：宋

共坐既云隘，出也欲何之。
晴窗日可負，此地猜瑠璃。
朝衣雖已穿，襥被亦已遲。
緬思廬霍勝，入手當何時。
和孔毅夫省宿
作者：畢仲游
朝代：宋

拙學如拙商，欲益翻折閱。
壯心消已盡，况復形羸苶。
君年雖不少，面目猶冰雪。
漢署夜如何，青燈兼白月。
和宋寧道太祝簡陳濟翁
作者：畢仲游
朝代：宋

從吾坦率任吾真，每到花時得意新。
但恐詩人足離別，此生何處不逢春。
和宋成伯
作者：畢仲游
朝代：宋

度日門長掩，尋春事已非。
鵲驚隨吏散，燕熟傍人飛。
手拙裁書懶，頭昏漉酒稀。
坐來空咄咄，不是悟禪機。
和宋開叔監簿解榜
作者：畢仲游
朝代：宋

衣冠相見雖甥舅，場屋同遊若弟兄。
今日青雲皆有意，他時白首見功名。
和宋開叔韵遊風穴山白雲寺
作者：畢仲游
朝代：宋

人去人來半日間，徘徊絕頂覺身閒。
風雲不動心猶恐，星斗相輝手可攀。
皂蓋遠如天上至，籃輿曾記月中還。
防身一劍今誰倚，何必崆峒始是山。
和希之
作者：畢仲游
朝代：宋

幽禪吾不學，靜處豈無心。
日轉眠雙樹，風和散兩襟。
和希魯四兄奉議陪蒲守景叔學士宴名閫堂書事
作者：畢仲游
朝代：宋

大棟修梁城北樓，使君冠蓋簇樓頭。
左山右水足清會，弔古懷賢非俗流。
月出長天猶未夕，風來大暑頓成秋。
登高能賦真吾事，未及相如死不休。
和晁秘校
作者：畢仲游
朝代：宋

牆濕生野蒿，簷低脅嘉樹。
凉飈屋上過，故以逃大暑。
念彼遠戍人，荷戈事軍旅。
而我幸安寧，尚愧林泉主。
和李善初會張范二公
作者：畢仲游
朝代：宋

會面雖難得，親情豈易忘。
定須留客醉，應話老夫忙。
地去朝門遠，身依古寺凉。
相逢拚一醉，千日未爲長。
和李文叔寄虢州孫元忠學士
作者：畢仲游
朝代：宋

病懶逢春不似春，已衰心力未閒身。
入關勝跡都題漢，度隴方言漫計秦。
人會一時親賈馬，交情千里屬雷陳。
漸知歸計無多事，只待男婚女嫁人。
和梅德充見寄
作者：畢仲游
朝代：宋

前年離陝宴溪傍，白髮蒼顔各老郎。
親意百年楊仲武，友情千里晉真長。
論詩手出都官藁，好事家傳侍讀香。
書到并州何處覓，柳溪高會正傳觴。
和歐陽伯和見寄
作者：畢仲游
朝代：宋

自笑無能與世疏，此身疑作野人居。
穿花載酒雖難得，散髮行歌許自如。
頼有兒童守門戶，不妨賓客到階除。
會須拂拭烏皮几，準擬虞卿共著書。
和河南尹上清宮祈雪
作者：畢仲游
朝代：宋

旌旄十里駐邙山，夜醮琳宮太古壇。
寶殿降真方隠隠，大田彌望已漫漫。
撫封和氣通爲潤，載路歡謠不避寒。
瓊苑玉樓扃大內，惟瞻銀闕在雲端。
和董十二司戶見寄
作者：畢仲游
朝代：宋

官居破屋兩三間，佳客留連我厚顔。
一月俸餘纔有酒，十分地僻却無山。
折腰州縣慵來久，散髮江湖願未還。
不是清朝甘吏隠，偶因多病伏安閑。
和趙堯夫晨起
作者：畢仲游
朝代：宋

留連夜色城中月，造作秋聲雨後桐。
殘燭有花非目眩，宿酲無病似頭風。
未從丹竈遊方外，且對黄粱說夢中。
三十萬家天欲曉，非烟非霧氣葱葱。
和趙達夫入試院
作者：畢仲游
朝代：宋

不带書來倦日長，詩傳新語似襄陽。
工夫不比唐風集，氣味如聞漢著香。
醉酒典衣吾已老，賜袍奪錦子行將。
憑詩更作騷人體，爲說幽蘭靜處芳。
和錢穆父舍人
作者：畢仲游
朝代：宋

簪笏三人共一班，仙凡回首不相關。
連名花判圍宮硯，隔坐香焚暗博山。
紅藥對開階兩畔，紫宸入侍殿中間。
更知外省文書少，草罷詞頭閣老閒。
和陳子儀
作者：畢仲游
朝代：宋

臨行又探北園芳，且欲相延伴酒觴。
不似春花少顔色，只看蜂蝶逐風狂。
和陳子思宿陳家寺
作者：畢仲游
朝代：宋

詩老才多又好奇，吟來直欲壓玄暉。
帷子不奈思家意，夢逐山雲一夜歸。
和陳子思晚出崇因
作者：畢仲游
朝代：宋

兩山夾路鬰崔嵬，雲縷飛空似剪裁。
此日定須相別去，甕中殘酒待誰開。
和陳子思舅探梅
作者：畢仲游
朝代：宋

曉過東堂探早梅，山翁指處一枝開。
只憐舊路無人到，誰爲新詩有意裁。
晚雪欺凌空自怨，春風吹拂似相猜。
更須催問今朝客，有酒有花宜早來。
和陳子思謝見過
作者：畢仲游
朝代：宋

入城那復得逍遥，酒熟花開却見招。
從此相思不須說，只將詩句寫無聊。
和陳子思遊靈泉山
作者：畢仲游
朝代：宋

婆娑盤石大，狼籍野雲多。
借問山中客，桃源路幾何。
和陳子思馬上口占令益師携茶紙赴會之作二首·其一
作者：畢仲游
朝代：宋

幾時曾買建溪芽，小篋深藏品必嘉。
豫約今朝狂醉後，須煩同泛一甌花。
和陳子思馬上口占令益師携茶紙赴會之作二首·其二
作者：畢仲游
朝代：宋

早携數幅過山隅，明日詩情各有餘。
案上羅文如已少，金花銀葉也堪書。
城中見山
作者：畢仲游
朝代：宋

塵埃埋馬足，人事如鼎沸。
朝餔尚不厭，何暇論身計。
北山十里近，雲色带陰翳。
日日在目前，無由謝城市。
壽李少卿
作者：畢仲游
朝代：宋

佳辰遡中元，大第羅燕席。
今歲共茲日，冠蓋合佳客。
中堂上壽遲，喜氣生四壁。
男女燕雁行，樽俎皆潤澤。
惟公臺省舊，况是文章伯。
明星在中天，五福陰有力。
惟茲基本厚，未止家萬石。
共揖廟堂尊，蒼生日安宅。
南園椿已大，悠久與之敵。
長看堂上兒，白頭衣五色。
夜宿崇因寺述懷奉呈諸公
作者：畢仲游
朝代：宋

月老庭除白，火明山頂高。
酒容無俗客，詩興任吾曹。
促席暫讙謔，思家還鬰陶。
坐聞鐘磬響，那免話離騷。
夜雨
作者：畢仲游
朝代：宋

夜雨洗殘暑，秋風應候來。
庭柯色未減，黄菊意將開。
布被已思夾，霜鐘漸欲催。
歲華空向晚，心事日成灰。
天磨石
作者：畢仲游
朝代：宋

玉京傳詔下南山，鎸鑿高崖使轉旋。
大匠不知人世用，未施輪軸便升天。
奉呈中叔仙翁覬永光和
作者：畢仲游
朝代：宋

兩君相得富家聲，書字題詩別有名。
健筆九分張長史，苦吟再産謝宣城。
門閒掩月居人少，木老凌風直舍清。
顧我菲才空有願，願同吏隠過昇平。
姪馬子試晬
作者：畢仲游
朝代：宋

去歲當今日，兒生在北堂。
眉疏才必秀，耳大壽應長。
乳驥蹄猶小，冥鴻翼未張。
吾門如可大，藉汝志强梁。
定居
作者：畢仲游
朝代：宋

臘盡風霜急，東城始定居。
豫抄新歲酒，却讀少年書。
好事心渾懶，談空病未除。
轉頭成四十，吾道竟何如。
宿崇因寺十韵
作者：畢仲游
朝代：宋

山大石巖巖，平川沙莽莽。
深崖忽有路，一寺何高敞。
彼僧胡爲知，迎我共攀上。
夜深眺前峰，百里如指掌。
詩翁旋沽酒，欲得詠今曩。
下筆皆珠璣，嗟予豈能仰。
往來氣益乘，欲敵不敢往。
回笑塵埃人，何殊在羅網。
吟哦不自制，逸韵彌清響。
便可書壁東，留爲異時賞。
寄南齋諸君兼簡牧之公遠
作者：畢仲游
朝代：宋

寄語生平友，暌違情若何。
每斟樽內酒，常憶醉時歌。
大賦相如巧，新詩子建多。
幸煩傳數紙，且欲恣吟哦。
寄成都宇文裘
作者：畢仲游
朝代：宋

春深相別已秋深，日戴烏巾遶竹林。
斫得魚竿長十丈，無由同釣錦江心。
寄歐蔡二家兄弟
作者：畢仲游
朝代：宋

人靜身閒日月遲，酒來誰共倒玻璃。
吟如峴首山前過，醉似武陵溪畔迷。
新夢未曾離潁上，舊交長是憶淮西。
郡城到處頻行樂，駟馬馿車理却齊。
寄潁川歐陽仲純兄弟
作者：畢仲游
朝代：宋

早來簷雨瀉空階，投晚陰雲四向開。
最好西湖今夜月，不知誰在女郎臺。
寄蔡州歐陽仲純
作者：畢仲游
朝代：宋

東西相去若比鄰，肥馬輕裘有故人。
美酒如霞花似錦，莫令辜負汝陽春。
寄鄆州李常武兼簡王希才先生須城王敦夫
作者：畢仲游
朝代：宋

胡髯洛面少知音，會愛清閒忙至今。
負郭買田元有意，上書論事已無心。
參軍近日詩情老，居士從來理性深。
若見須城王令尹，爲言憔悴白頭吟。
寄鄭介夫
作者：畢仲游
朝代：宋

鄭子安强否，梅花萬里春。
如何投虎穴，直欲犯龍鱗。
北闕今無數，南方信有人。
可憐妻子在，年少不謀身。
寓宿樂明之殿直家戲作
作者：畢仲游
朝代：宋

地狹開爐小，門深掩徑斜。
雨寒冰裹木，風怒雪翻車。
北第頻留客，南園欲探花。
我身無定所，酒到是吾家。
將次六邑讀子美詩有感
作者：畢仲游
朝代：宋

蘇嵐背日千盤曲，淝渚迎風四面吹。
此水此山吾有恨，杜陵才子不同時。
就南排岸謁宋成伯不值而還蒙詩見贈次韵
作者：畢仲游
朝代：宋

懶作青門客，來尋隠吏居。
上堂誰解榻，窺戶却還車。
似怕臨池驛，空翻插架書。
生涯知有地，共學灌園蔬。
希魯奉議四兄生日
作者：畢仲游
朝代：宋

畫工畫青松，慘淡千年姿。
遼鶴俛不啄，又有龜如綦。
丈人坐中間，白髮衣帔𢂹。
云是東方宿，來爲壽者師。
再拜致此圖，惟兄能似之。
骨强老于松，心靜靈于龜。
形健瘦于鶴，自與長年期。
從來事丹竈，得道今已遲。
定應圖上人，適照生之時。
富貴雖常情，在兄奚足爲。
王侯金滿堂，不義乃滓泥。
豈如食舊德，朝冠與朝衣。
况復源流遠，後昆未可知。
好看學行者，恐是麒麟兒。
得來書有感因成四十字呈夷仲宣仲
作者：畢仲游
朝代：宋

獨坐長如醉，書來意暫醒。
未能論會合，猶且慰零丁。
客少庭稀掃，人回戶又扃。
歸期試閒卜，見說紫姑靈。
從范龍圖月下泛舟
作者：畢仲游
朝代：宋

年豐閭里安，歲晚生事歇。
官池公載酒，痛飲消日月。
迫冬上青林，山氣凋人髮。
坐若江海遊，樓船中夜發。
冷光飛太虛，照我盤中蕨。
清影落潭心，逃遁蛟龍沒。
如窮河源邈，相見崑崙崒。
怪石鈎我衣，嵌空盡山骨。
上賓富佳詠，音動黿鼉窟。
涌溢詞有源，倒恐三江竭。
公懷滄洲趣，一夕夢南越。
別有諫諍姿，屹如韋補闕。
從軍還京贈羅適正之奉議
作者：畢仲游
朝代：宋

一別書渾廢，相逢老可嗟。
免爲邊地鬼，還宿故人家。
塞路風霜惡，京塵歲月賒。
衰顔不重少，兒戲煉丹砂。
從霍丘赴六邑道中即事
作者：畢仲游
朝代：宋

野塘無渡水潺潺，五月凉于八月間。
傳語弟兄今好在，有聲相喚即西還。
忤俗
作者：畢仲游
朝代：宋

忤俗真堪笑，謀生又不能。
放懷衣落拓，高卧髮鬅鬙。
面垢常揮汗，牙衰怕嚼冰。
床頭鬃拂弊，不會逐青蠅。
恭輓哲宗皇帝二首·其一
作者：畢仲游
朝代：宋

徧覆仁無外，尊居道可名。
就堯方日出，過杞忽天傾。
海闊金鳬下，宮開玉鏁鳴。
早知龍竟去，鑄鼎不須成。
恭輓哲宗皇帝二首·其二
作者：畢仲游
朝代：宋

容衛千官出，攀號萬國同。
新名西下壘，空定北郊宮。
天泣時零雨，神遊恐御風。
孤臣如在列，應許抱遺弓。
恭輓宣仁聖烈太皇太后四首·其一
作者：畢仲游
朝代：宋

受遺開嗣聖，約禮避前人。
聽覽從公議，艱難付老臣。
宮車閭闔晚，帳殿鞏原春。
似待吾君長，雲軒即上賓。
恭輓宣仁聖烈太皇太后四首·其三
作者：畢仲游
朝代：宋

因革功兼至，權宜道可稱。
力扶天步穩，端拱太陽升。
椒寢移彤管，泉關付漆燈。
須知天子孝，不獨改園陵。
恭輓宣仁聖烈太皇太后四首·其二
作者：畢仲游
朝代：宋

聽朝驚屢輟，端拱異平居。
垂殿簾初徹，因山道已除。
書遺長樂記，音斷濯龍車。
誥下猶加惠，華夷定宴如。
恭輓宣仁聖烈太皇太后四首·其四
作者：畢仲游
朝代：宋

勳業三朝盛，哀榮萬國同。
人疑無外戚，家不選中宮。
天泣時零雨，神遊恐御風。
憂勞如治水，九載亦成功。
恭輓欽慈皇后二首·其一
作者：畢仲游
朝代：宋

神考當天日，宮闈祝燕禖。
日符元有感，坤軸欻先摧。
追冊音容閟，攀號吉葬哀。
行知九虞祭，欽聖仗同迴。
恭輓欽慈皇后二首·其二
作者：畢仲游
朝代：宋

緬懷章懿事，聖孝代相傳。
比上欽慈冊，還同明道年。
玉衣晨不整，帳殿日相連。
聞說詞多感，哀容可動天。
恭輓欽聖憲肅皇太后二首·其一
作者：畢仲游
朝代：宋

維昔艱難際，安危屬母慈。
元龜猶不豫，大策更誰咨。
搴霧雲方合，當空月遽迷。
聖君常泣慕，常以舜爲師。
恭輓欽聖憲肅皇太后二首·其二
作者：畢仲游
朝代：宋

嗣聖當天日，權宜道不居。
力明當辟事，豫下撤簾書。
備物端門遠，神遊武帳虛。
不知任與姒，較德定何如。
恭輓神宗皇帝二首·其一
作者：畢仲游
朝代：宋

御極三宸正，調元一氣淳。
銅臺漳水夜，玉匣漢陵春。
地拓山河舊，天升日月新。
自今遺老內，有是四朝人。
恭輓神宗皇帝二首·其二
作者：畢仲游
朝代：宋

北極迴天象，西陵法帝居。
松門黄道直，帳殿紫宸虛。
宴罷千秋節，哀纏六尺輿。
御詩兼手詔，新見睿思書。
悲陳子思
作者：畢仲游
朝代：宋

別後悲傷今已休，相逢淚散不能收。
遺書欲問難開口，往事尋思若轉頭。
李白才華都是夢，淵明牢落幾經秋。
草堂故地今存否，留作生祠記舊遊。
感興簡歐陽仲純兄弟
作者：畢仲游
朝代：宋

昔我來潁州，繫馬西湖濱。
潁州絕褊小，所愛民心淳。
中間入南國，八載寄壽春。
去潁無十舍，土風已頑羣。
從茲重所處，不敢擇要津。
遷徙雖未固，常願爲潁民。
今者伯氏來，得官邑相鄰。
民愚少鬭訟，所訊由饑貧。
吏戇不識字，况復能舞文。
惟有租與貸，未免勞躬親。
而我無官事，獨得頤精神。
日高偃空房，睡足方欠伸。
日暮近燈燭，誦書忘冠巾。
懶來起復坐，自在如閒雲。
憶昨遊京師，交友千百羣。
賢否未可辨，正直惟仲純。
仲純年始壯，氣概雄三軍。
文章不待學，下筆如千鈞。
飲酒或一醉，萬物如埃塵。
近過潁州見，顔色彌清醇。
兄弟亦相遇，磊落皆奇人。
邀我上書堂，爲我拂素茵。
呼奴正大案，食飲羅甘辛。
論議不惜口，彼此從天真。
夜川月色黑，笑語猶相聞。
丈夫各有志，大者思經綸。
其志苟未得，不如安其身。
何時買鋤犁，耕鑿潁水垠。
潁鯉如可釣，持竿就漪淪。
相逢俟頭白，不復思淮瀕。
戲留僧圓益
作者：畢仲游
朝代：宋

城頭雲景曉漫漫，未雪先驚特地寒。
明夜若能沽美酒，詩僧應不問歸鞍。
戲贈濟陰令羅正之
作者：畢仲游
朝代：宋

飲酒不論彭澤令，草書渾學右將軍。
更知近日詩爲苦，未及襄陽有幾分。
提葫蘆行
作者：畢仲游
朝代：宋

提葫蘆，竹叢裏鳴。
昔嘗見人學，今乃聞爾聲。
草深山遠徑路狹，春盡日長花竹明。
往來行人竟何事，足繭縢穿千里行。
離家去國已牢落，况復饑渴貪前程。
是時聞爾勸沽酒，下馬解带留長亭。
放魚
作者：畢仲游
朝代：宋

續縵沉鈎釣水濱，衆魚撥撥錦爲鱗。
却將鮮鯉池中放，待倩傳書付遠人。
早寒
作者：畢仲游
朝代：宋

十月清宵永，空齋已怯寒。
霜籬飛葉密，風案拂沙乾。
晏叔狐裘穩，公孫布被完。
簷澌方綴瓦，井凍漸封幹。
飽食留鷹距，虛驚落雁翰。
誰來沽酒飲，自笑典衣難。
想望存心曲，嘻吟恣筆端。
河冰思澤國，路雪寄長安。
邑邑爐灰冷，熒熒燭燼闌。
門前生計在，葦蓆稱車單。
早赴城西倉即事呈諸同志
作者：畢仲游
朝代：宋

上馬雞鳴後，都門四望中。
曉光欺月色，和氣挾春風。
計拙功名遠，官閒况味同。
醉鄉如可入，相率慰飄蓬。
早起
作者：畢仲游
朝代：宋

起作南樓望，山河在我傍。
春風入河濟，曉霧合嵩行。
带郭名園少，穿雲古岸長。
留連成皓首，何處是吾鄉。
暫居河上獲從致政丈朝請之遊仰慕高風因成拙句
作者：畢仲游
朝代：宋

葛巾欹側鬢毛疏，安穩揚雄宅一區。
縱酒偶然因客至，行歌渾不用人扶。
穠花嫩蕊何曾歇，小榭幽亭亦勝無。
春日出郊惟跨馬，牡丹纔發到西都。
書懷
作者：畢仲游
朝代：宋

高城壘脩竹，小舍似山居。
痛飲謀身懶，高歌與世疏。
拂衣慚國士，買釣夢江魚。
可笑虞卿老，窮愁强著書。
書軒
作者：畢仲游
朝代：宋

書軒東向木欄干，寒食相招對酒盤。
日色带陰春竟晚，幽花未落蝶成團。
曹南席上分題警鶴
作者：畢仲游
朝代：宋

清風來九皋，月出寒夜永。
故人聞鶴唳，驚起同引領。
山遥聲有怨，樹暗飛無影。
不若君子言，詩書日相警。
曹南貢父學士席上
作者：畢仲游
朝代：宋

真珠花小帖腮垂，不分蘇州說杜韋。
漢殿香新初著體，楚宮腰怯未勝衣。
風林巢穩鶑雛嫩，水閣梁高燕子飛。
欲作清詩答清唱，恨無清思敵玄暉。
會草堂嘗酒戲成四十字呈子思舅
作者：畢仲游
朝代：宋

白酒旋開封，身如鳥出籠。
愁腸先抹倒，醉眼任矇鬆。
甕近那妨就，杯寒且更烘。
翁居鎮如此，我馬又西東。
月沒
作者：畢仲游
朝代：宋

月沒雲生障，風和雪壓沙。
居家嘗似客，行路却如家。
望春宋公第
作者：畢仲游
朝代：宋

宋公池館舊相招，人比青松更後凋。
但怪麒麟猶素壁，不知祥鳳已丹霄。
賓筵揖讓雖分散，儒館風流未寂寥。
不比填門並擁篲，百年纔過即聲銷。
望王屋
作者：畢仲游
朝代：宋

感激愚公事，傳從太古時。
伏中猶積雪，雨上見朝曦。
氣與扶桑接，心疑峻極卑。
天壇如可至，吾欲摘參旗。
杜家溪
作者：畢仲游
朝代：宋

入山先到杜家溪，溪水長流不住泥。
好作清新紀秋色，竹林深處爲君題。
某在洛中蒙朝請惠書促歸兼錄示賞家園芍藥兩絕比離洛中芍藥已闌矣因次元韵追和二首·其一
作者：畢仲游
朝代：宋

花開次第剪繁枝，先後爭妍各是時。
謾和新篇隨尺素，何須親見始題詩。
某在洛中蒙朝請惠書促歸兼錄示賞家園芍藥兩絕比離洛中芍藥已闌矣因次元韵追和二首·其二
作者：畢仲游
朝代：宋

看花不覺過花時，香草才餘十數枝。
聞說殘樽猶可倒，曉風吹袖已披披。
楊照承議蘆雁枕屏
作者：畢仲游
朝代：宋

畫師不肯傳風蝶，故作枯乾逞奇絕。
清秋未合結繁陰，深戶何曾洒飛雪。
雪裏鴨兒苦耐寒，眠沙枕浦白雲團。
黄蘆槭槭枝葉乾，江頭鳴鴨恰飛起，恍如身到瀟湘間。
瀟湘洞庭雲水隔，山路坡阤斷行客。
從來冬景畫已難，况有翎毛似鶴白。
已覺冰漫稻粱少，更疑水宿溪垠窄。
生平有道付滄洲，今日床頭行動色。
屏風主人家近便，我昔曾過潯陽縣，田蘆野雁嘗親見。
出門解榻定相逢，借我江鄉今對面。
楓橋寺讀張祐詩碑云長洲苑外草蕭蕭却憶相從歲月遥惟有別時應不忘暮烟疏雨過楓橋是夜與溫老語殊可人翼日又邂逅程夢良二人相送寺門因留一章紀事
作者：畢仲游
朝代：宋

茂苑春歸花信空，黄梅漸熟麥搖風。
今朝門外分携處，還是楓橋烟雨中。
次十五里店寄交代楊十七判官
作者：畢仲游
朝代：宋

世事元無定，吾今得已多。
轉頭新歲月，開眼舊山河。
蹭蹬如君少，因循奈我何。
此生深會得，不用接輿歌。
次韵十一舅留別
作者：畢仲游
朝代：宋

莫說他時招我易，須知此日別翁難。
還家何似偏相憶，却檢殘書獨自看。
次韵和子夷秘校見惠之作
作者：畢仲游
朝代：宋

啟函如會面，懷抱爲君開。
昔有風騷主，今爲伯仲才。
士風門外轍，生計掌中杯。
早晚依閭巷，烏巾恣往來。
次韵和子思舅
作者：畢仲游
朝代：宋

聞說幽居傍北溪，莫將歸思作新詩。
未爲野客隨翁去，應被山僧笑我癡。
近日病中爲酒敵，他年物外得禪師。
林泉漫有花開約，借馬相從能幾時。
次韵和宋寧道太祝許氏園席上
作者：畢仲游
朝代：宋

雅宴屬才華，清詩自一家。
高談落風雨，醉目傲烟霞。
席地疏林隔，傳杯小徑斜。
再來春已老，猶得醉殘花。
次韵和應之判官寵示之作
作者：畢仲游
朝代：宋

青衫補綻髮鬅鬆，未信無文可送窮。
醉入南山題石虎，夢回西洛賦驚鴻。
君才特起如秋鶚，我病微吟若夏蟲。
場屋舊遊都老大，可憐樂事轉頭空。
次韵和晁秘校招飲
作者：畢仲游
朝代：宋

侯門公子桃花色，岐路書生情反側。
羨君脫灑心坦平，交友如林真少得。
懷中有疏未肯上，鄉里小兒空太息。
黄粱甑冷且沽酒，爲客典衣無顧惜。
淳于道舊釂五斗，倒載不辭門戶隔。
共約他年江海遊，醉斬鯨魚尋李白。
次韵和歐陽季默觀書紀事之作
作者：畢仲游
朝代：宋

歐陽季默年三十，處世雖艱心地吉。
居于頹垣壞屋偪仄之巷，而有倜儻慷慨汪洋之美質。
高才橫騖若飛走，橫野騰山漫罝畢。
吾懶居家病益生，絮帽蒙頭造君室。
兒童驚窺前復後，笑我衰遲見風栗。
升堂發篋數百紙，爛錦繁華照初日。
怒生風雲與神會，怪走龍蛇堪股慄。
奇蹤雖在人已亡，今也源流苦蕭瑟。
吾家綈囊亦三四，縱有名書未充實。
妻孥饑餓謂無用，誶語如蛩常唧唧。
黄籤青縹纔數種，若比君家百無一。
後會慇懃定若何，人生聚散胡能必。
次韵和穀熟徐仲元著作監倉之什
作者：畢仲游
朝代：宋

行見東州山外山，却回河上醉春寒。
新詩點檢留心苦，舊事尋思覺鼻酸。
上疏未能同主父，带經猶得學倪寬。
只今欲作歸休計，淮上田園累歲乾。
次韵和裴士傑庫部對棋上貢父學士
作者：畢仲游
朝代：宋

吏散公堂訟已平，東軒一局晚窗明。
風雲不動星辰燦，樽俎無聲玉石爭。
意外死生由巧拙，手中舒卷乍陰晴。
自憐小數非秋格，坐久惟聞鴻鵠聲。
次韵和褚恕通察推淮上有感
作者：畢仲游
朝代：宋

小床高枕卧書空，節物凄凉歲歲同。
錢在杖頭嘗自醉，花開門外爲誰紅。
君閒好事棋成癖，我病裁詩句不工。
故國欲歸歸未得，東風隨夢去匆匆。
次韵和貢父學士遊左山歸泛北湖
作者：畢仲游
朝代：宋

带郭湖山歸故丘，使君把作醉鄉遊。
僧軒愛客長開戶，沙鳥迎人不避舟。
一塔清風來處遠，三樓寒月影相留。
酣歌想見江南路，野客溪禽好在不。
次韵和越州監酒酇令七兄見寄
作者：畢仲游
朝代：宋

去國悲新壟，還鄉曳故裾。
澗寒迷路晚，花落度關初。
計拙家無補，官閒睡有餘。
生兒如可教，早晚大吾閭。
次韵和錢穆父提刑九日登鄆州樂郊
作者：畢仲游
朝代：宋

酒面吹花點客衣，茱萸採盡葉離離。
蒼苔不掃迷三徑，綠竹長生任四時。
文會難逢嗟已散，清歡易失却成悲。
北垣龕石皆陳迹，頼有曹南慰我思。
次韵和魏聖源
作者：畢仲游
朝代：宋

市朝雖近是閒官，詩句清新酒量寬。
料得還家霜滿地，贈袍應有故人寒。
次韵子思舅
作者：畢仲游
朝代：宋

幽居山霧合，日色曉相交。
凍馬空嘶櫪，癡鴉不離巢。
舊醅澄綠沫，新橘破朱苞。
我豈揚雄比，無須苦客嘲。
次韵席上
作者：畢仲游
朝代：宋

無寥情易感，多病酒先除。
城影落平地，月光飛太虛。
高吟空有調，倦思本無餘。
讀罷傳三鼓，披衣歸我廬。
次韵李成之待制見寄
作者：畢仲游
朝代：宋

有客昔遭遇，郎官帥秦川。
得閒欣燕處，佳句出天然。
羽翼九萬里，功名三十年。
詩成傳萬口，世俗累都捐。
次韵楊久中阻雨
作者：畢仲游
朝代：宋

雞鳴雖不改，人病自添慵。
地滑泥無跡，簷疏瓦有松。
天低渾似幕，雲怒不成峰。
欲决繁陰破，慚無利劍鋒。
次韵答楊二十器之簡後見貽之作
作者：畢仲游
朝代：宋

門外曾留長者車，醉如白也騎鯨魚。
恨無車騎堪生計，不得長安買酒壚。
次韵蘇子瞻內翰入直鎖院賜官燭法酒
作者：畢仲游
朝代：宋

兼金作带玉爲郎，夜步花磚拜賜忙。
絳蠟持來元未點，黄封纔破已聞香。
星隨燼落花猶在，霜送杯深味更長。
乞曉却穿丹鳳入，白麻宣對殿中央。
次韵陳子思
作者：畢仲游
朝代：宋

每到題詩偏得趣，自憐把酒不能歌。
他時若有相思意，寄我千篇不是多。
次韵陳子思留別
作者：畢仲游
朝代：宋

上馬同尋舊路行，風林日暖自無聲。
此時話別難爲語，山水淙淙聒耳鳴。
次韵魏承議
作者：畢仲游
朝代：宋

翠柏相交夾路深，閉門憔悴白頭吟。
曉風駕月粘天去，宿雨堆雲接地陰。
酒伴留連非北道，交情珍重比南金。
近來髮落牙仍缺，惟有如丹一寸心。
永日
作者：畢仲游
朝代：宋

永日梅空發，夜眠分作題。
不因懷北客，未折向南枝。
渡嶺朝雲斷，緣江春路遲。
如何夢中作，常勝覺來詩。
江行
作者：畢仲游
朝代：宋

長航駕浪入烟空，大醉高吟天地中。
快事平生未曾有，渡江才得一帆風。
沈丘縣遇冬至夜會夷仲明叔
作者：畢仲游
朝代：宋

佳節無佳句，留連小縣城。
客來爐火著，人靜佛燈明。
把酒隨時俗，高吟屬弟兄。
令人驚歲月，屈指是新正。
河陽重九
作者：畢仲游
朝代：宋

佳辰雖可重，無客共登高。
蒸粉隨粗飯，挼花對濁醪。
放歌元不解，擬賦亦徒勞。
坐聽兒童語，悠悠愧爾曹。
河陽閒居
作者：畢仲游
朝代：宋

飄泊成留滯，河陽見五春。
壞池無過路，委巷作比鄰。
糲食稀留客，肩輿懶倩人。
臨流休照面，自合鬢如銀。
海內
作者：畢仲游
朝代：宋

海內儒生十七萬，日誦詩書頭白半。
中有成名當路人，却視詩書猶弊券。
猶弊券，可奈何。
勸君收淚莫零落，古往今來此輩多。
清河閒居
作者：畢仲游
朝代：宋

書囊藥笈付妻孥，解語嬌兒戲坐隅。
几浄飽看新印史，壁高親挂舊山圖。
待憑風月招佳客，豈有功名屬腐儒。
小睡接䍦巾自落，未甘散髮號狂夫。
潁州道中有感
作者：畢仲游
朝代：宋

異鄉聞說潁人賢，我到常疑地使然。
江泛五程無險岸，馬行千里盡平川。
新禾狼籍團團穟，遠樹婆娑簇簇烟。
寄語汝陰官長道，會須日上泛湖船。
潁河夜泛
作者：畢仲游
朝代：宋

提携俯清流，自適固閒燕。
深行豈不好，路遠怯縈轉。
撐舟上孤渚，星月燦水面。
目力不自收，隨波起花眩。
誰家種禾黍，綠色壓秋甸。
樹密雲更深，雲昏山不見。
盃盤任狼籍，起坐有餘戀。
幸偶東山儒，况逢京國彥。
何人發高詠，滿坐清風遍。
顧我童子吟，奚能愧雕篆。
濟陰
作者：畢仲游
朝代：宋

東州女兒年十七，身在風塵如在室。
紅腮綠領巧相宜，露浥海棠嬌滴瀝。
態濃意遠畫不盡，對客無言却真實。
濟陰縣令爲留連，樽俎相逢復相失。
我讀古人書，又愛斯人美。
既未能忘情，亦未能忘禮。
以情敗禮禮之賊，以禮約情情有止。
上不與汝礙崆峒之山，下不與汝隔滄浪之水。
無山無水有城市，咫尺青樓三萬里。
東家酒香噴蘭芷，對客醉歌而已矣。
君不見魯國有男子，拒戶不開寧老死。
熙州蔣穎叔侍郎席上
作者：畢仲游
朝代：宋

仗鉞出金門，投壺開玉帳。
高秋沸簫鼓，萬疊環青嶂。
白雲襯湖底，舟行若天上。
絕勝後將軍，峽中惟四望。
獻壽二首·其一
作者：畢仲游
朝代：宋

慶日三陽近，高門附帝居。
迎祥春入暮，獻壽晚連裾。
中子今持節，諸孫日誦書。
始知題萬石，未足大吾閭。
獻壽二首·其二
作者：畢仲游
朝代：宋

家近黄金闕，筵供白玉船。
兩孫今應詔，一子日朝天。
壽酒如鱗次，斑衣作陣圓。
夢齡人試數，從此更千年。
玉刀
作者：畢仲游
朝代：宋

鏡臺杵臼昔嘗有，何人更以玉爲刀。
已覺空堂走魑魅，却緘虹氣授兒曹。
留別損之大士
作者：畢仲游
朝代：宋

去去南州遠，無人可問禪。
牽懷從此日，聚首在何年。
水落城東路，風清淮上船。
我心須自寫，彈斷古琴弦。
留別陳子思舅
作者：畢仲游
朝代：宋

三載豈不長，回念如轉燭。
南行在今夕，何以圖款曲。
朱輪走岐路，夫子駕牛犢。
權門聚冠裳，夫子偃空谷。
甘貧分始定，樂道心乃足。
自怪離別間，悽然悲滿目。
欲爲商聲操，操變不可復。
欲爲秦聲吟，吟短不可續。
杯行竟無語，慷慨遶空屋。
別後兩如何，祇應保饘粥。
疏簷
作者：畢仲游
朝代：宋

疏簷團鳥雀，畫壁飽風霜。
汲水三村遠，誅茅半畝强。
齋錢隨客意，佛事寄僧堂。
月落人相對，陰陰塔影長。
病中
作者：畢仲游
朝代：宋

閒後題詩醉後歌，身名官業任蹉跎。
不知老境何形狀，但覺新來病痛多。
登瀛閣
作者：畢仲游
朝代：宋

穿池引水事清幽，水有寒魚釣艇浮。
慣識蓬萊好風月，裝成滄海舊汀洲。
波涵弱柳雙行影，露裛衰荷半頃秋。
從此東州富賓客，非才先得從公遊。
破屋
作者：畢仲游
朝代：宋

破屋風千穴，櫺疏日一竿。
長巾籠短髮，舊褐怯新寒。
道路形容改，悲啼骨髓乾。
乾坤非不大，無地得閒官。
社鼓
作者：畢仲游
朝代：宋

社鼓鼕鼕南北村，老人相倚話柴門。
自從嘉祐初年後，直至元豐有稻孫。
神泉
作者：畢仲游
朝代：宋

神泉題字若魚鱗，短句長篇數十人。
試向壁間尋作者，李師中後有黄莘。
秋風
作者：畢仲游
朝代：宋

天地東南遠，秋風萬里來。
青雲如漫語，白日會相催。
頭带千莖雪，心闌一寸灰。
說歸歸未得，江海路悠哉。
秦州道中
作者：畢仲游
朝代：宋

單車五月使西州，行入秦關鳥鼠秋。
蘇季金多纔過洛，子房功大願封留。
新詩欲報難開口，舊物閒思若轉頭。
邊戍移書謝妻子，搗衣相寄不須愁。
策杖
作者：畢仲游
朝代：宋

策杖西原上，東風意浩然。
山河思舊隠，日月換新年。
徑曲穿林巧，樽移席地偏。
野花誰飣餖，故故簇平川。
索馬
作者：畢仲游
朝代：宋

索馬周岡寺，鳥鳴問去程。
頑風入衣冷，寒日带霜清。
朝市心雖懶，江湖計未成。
因循已三十，真恐悞生平。
罷淮漕歸汝
作者：畢仲游
朝代：宋

任拙因成懶，求閒偶得歸。
前途純可料，往事盡成非。
汝岸瓜田薄，風川藋逕微。
終須一遷徙，知有濼魚肥。
羅山即事
作者：畢仲游
朝代：宋

吏情臨老盍偷閒，異縣人風倦往還。
古屋半摧元是塚，重岡相带不成山。
昇平是處容餬口，應接非心祗强顔。
早晚騎鯨跨滄海，欲拋簪笏寄人間。
臨潁道中值雨
作者：畢仲游
朝代：宋

野氣寒雲漫不收，飄風送雨冷颼颼。
路長馬怯驚蹄滑，巢濕鴉飛打樹稠。
計拙甘爲黄綬吏，途窮空敝黑貂裘。
閉門坐卧真安穩，吾道東西不自由。
自嘲
作者：畢仲游
朝代：宋

箸下嘗來新蟹美，甕中篘得舊醅渾。
只今醉倒君休笑，便是當時吏部孫。
自山陽還至壽春道中有感
作者：畢仲游
朝代：宋

寒風切人骨，晴日淡無色。
千里今又還，何時許安宅。
此身方齟齬，此地尤反側。
安得羽翼生，高飛離楚澤。
自憐
作者：畢仲游
朝代：宋

自憐貧病也爲儒，燈火相親十歲餘。
昔作兒童今已老，案頭猶有未看書。
自羅山入信陽再過金關道中作
作者：畢仲游
朝代：宋

陰林寂無風，鬼火自明滅。
山泉怨何事，耳聲入嗚咽。
青泥濺馬腹，黄葉沾人髮。
半夜渡前溪，昏昏水中月。
自羅山入信陽過金關道中作
作者：畢仲游
朝代：宋

村南聞鷄在村北，土垡如堪竹臲卼。
野蒿誅盡露溪漘，山樹燒殘空石骨。
疾風吹蓬如卷裘，河水夜凍凌割舟。
但願黄堂賀新雪，單衣布襪非吾憂。
自靈泉晚過崇因寺口占
作者：畢仲游
朝代：宋

前峰竦而嵬，後峰屹且峨。
冷月射溪水，緊風平野火。
同遊獨無語，此意誰知我。
虎避無情人，出門不須鎖。
至曹州值羅正之著作部夫河上有阻會合以詩見意
作者：畢仲游
朝代：宋

百里傳書浪有期，到頭樽俎恰相違。
春回通沇花爭發，冰泮明河客未歸。
年老無成今世有，身閒不飲古人稀。
諸公憐我如相問，爲道因循未拂衣。
至鄭州望故陳子思靈泉舊居愴然有感詩以述懷
作者：畢仲游
朝代：宋

夫子嘗招隠，雞鳴汝上川。
飲徒隨手散，詩草任人傳。
甥舅元相好，妻兒也可憐。
有魂招不得，嗚咽問靈泉。
與信陽王君儀司理約遊首山寺不遂
作者：畢仲游
朝代：宋

渡河五里列南山，僧閣連延半嶺間。
歲暮相招春晚去，出城風雨又空還。
興龍節
作者：畢仲游
朝代：宋

簪笏千官拱帝宸，四方同日燕君恩。
五弦度曲南風應，萬壽稱觴北極尊。
金奏無譁覃雨露，瑶圖有算比乾坤。
願爲善頌賡天保，如日如山萬子孫。
芭蕉
作者：畢仲游
朝代：宋

水痕天影淡相宜，露坐秋凉乍快時。
桐葉芭蕉最多事，曉昏風雨報人知。
花溪四松
作者：畢仲游
朝代：宋

君不見吾植四松樹，多植六松非溢數。
高織筠籠避猛風，頻挑壤穴防根蠹。
直幹清音已可憐，短長尺寸詩可傳。
草堂舊客今安在，錦里花溪四百年。
苦雨
作者：畢仲游
朝代：宋

陰雲藏雨來，風吼如海潮。
乖龍喜當路，下雨連三霄。
平河忽瀰漫，不見城東橋。
蟄者灌其穴，飛者飄其巢。
惟有魚與鼈，得勢饒腥臊。
雖聞雷霆震，若有鬼神號。
禾豐不得斂，穗濕依生苗。
農家堵戶歎，始覺虛勤勞。
乖龍莫之悟，自謂膏澤饒。
始知旱魃虐，未得如雨妖。
蒙晁美叔秘監召觀書帖繼示長句次韵
作者：畢仲游
朝代：宋

作官在閒地，而我不得閒。
有懷南陽書，三載願未還。
駕言覲中郎，踴躍心桓桓。
軟言慰孤寂，芳樽潔晨餐。
詞妙編簡動，理愜心意安。
期爲高人知，匪效男女歡。
珍怪漸傾寫，寶墨來三韓。
內愧無衣裾，靦面依門闌。
元匪白眉者，謬作青眼看。
古書羅異代，千百猶未殫。
如何二王迹，到今紙墨完。
若獲摩尼珠，寘在承露盤。
開緘龍蛇踴，偃蹇風濤寬。
熟視已收卷，愛惜還重觀。
筆意不可盡，始知學書難。
永慚出納卑，敢近華省觀。
珍重難再覿，出門猶據鞍。
蓋公堂歌
作者：畢仲游
朝代：宋

膠西丈人頭皓白，避世不作諸侯客。
黄帝老子是其師，短褐補肩人不識。
嗚呼相國起文吏，能解干戈謀社稷。
諸田喋血腥未已，封裹瘡痍與休息。
三齊儒生多說士，强讀詩書談治國。
席間衆口亂如髮，鄉飲明堂盡陳迹。
丈人西來貌甚野，杖藜柴車面黧黑。
坐言治道本無事，要爾蒼生自安適。
爾能高卧知大體，男子耕耘女蠶織。
用之天下如掌上，况爾區區城七十。
相君再拜受其教，舍以高堂奉顔色。
相君已死君不來，千五百年人歎息。
眈眈新堂作者誰，密州太守文章伯。
太守高吟醉太白，年穀常豐無盜賊。
三牛倒曳九仙木，大斤截落瑯琊石。
脩梁巨柱屹如湧，磊落巍峨稱公德。
太守思公公不見，闢戶張筵望南北。
詩成鬼神相對泣，文就龍蛇驚辟易。
公今存亡詎可問，况今自有神仙骨。
五嶷山高近城郭，太守有堂奚不宅。
我欲寫公之意于鳴琴，又欲畫公之容于四壁，太守胡不置我于其側。
我欲奮飛無羽翼，注目高歌淚沾臆。
蕨澗曹正叔有詩見寄因以答謝
作者：畢仲游
朝代：宋

子學有餘力，我生無定居。
與人常不合，謀己一何疏。
酒熟同誰酌，詩成懶自書。
會須還潁水，高枕閉吾廬。
虞城病中遣懷
作者：畢仲游
朝代：宋

本作看書室，翻成搗藥堂。
心違經歲月，病久怯風霜。
未數囊中帙，先論肘後方。
喜聞臨賀守，鼓枻過湘江。
觀文與可學士畫枯木
作者：畢仲游
朝代：宋

韋偃樹石名天下，後日良工無及者。
任侯借我枯木圖，石氣蒼茫若唐畫。
畫時只用床頭筆，與可親題是真蹟。
霜皮合抱隠不彰，老蓋支離存半壁。
梢摧骨朽心已穿，幹爛龍鱗體猶瘠。
生意雖休根柢在，崛强杈牙倚天黑。
膠流斷節文理深，笋枝剝落如針直。
坐久疑行古塞外，凌空慘淡千年色。
起身就視覺有神，不見筆痕惟淡墨。
豈徒揮洒無人似，苦節清風貧到死。
任侯珍重竟何如，不獨畫好心君子。
若使與可爲俗流，枯木雖佳侯不收。
許田道中雨止
作者：畢仲游
朝代：宋

索索風回陣，暉暉日弄晴。
掃門收石潤，走馬覺身輕。
路闊車添轍，泥乾僕問程。
暮川行客遠，雲氣自昏明。
讀于濆詩
作者：畢仲游
朝代：宋

于濆詩不多，遺藁數千葉。
緬觀作者意，重歎今人拙。
雅辭清我骨，勁氣噴壁裂。
感激生亂亡，辛酸更愁絕。
長城句最苦，三讀淚流血。
莫學蒙將軍，功高家國滅。
讀子思詩二首·其一
作者：畢仲游
朝代：宋

子思詩二百，開卷淚沾衣。
今世識者少，古人能亦稀。
當年出咳唾，此日成珠璣。
誰憐盛名後，妻子貧無衣。
讀子思詩二首·其二
作者：畢仲游
朝代：宋

子思詩句好，當日少知音。
不作蘇梅體，猶勝庾鮑吟。
郟城山不改，清潁水猶深。
試問安良事，流傳直至今。
讀將叔弟送路帥詩
作者：畢仲游
朝代：宋

定州詩刻好，模寄比南金。
道盡行人意，堪論作者心。
邊城歸盛事，雅道付知音。
珍重吾將叔，當時亦苦吟。
讀縣父詩榜
作者：畢仲游
朝代：宋

縣地苦迫窄，縣亭乃荒凉。
胡爲君子來，到此成詩章。
上陳圖史樂，次道爲政方。
終焉戒易足，俾爾能自强。
荒亭實何幸，得此人不忘。
年深粉墨剝，辭意彌激昂。
誰云官冗小，會有真龍藏。
其珠在人家，門戶常有光。
余來誦反覆，感歎鳴中腸。
臨風亟欲和，把筆猶徬徨。
安得杜陵翁，爲我題屋梁。
賀呂子進舍人告謝
作者：畢仲游
朝代：宋

金殿移班再拜歸，門庭未冷又光輝。
百年相府風流在，三世詞臣際會稀。
應復異時當化筆，莫留同甲弊朝衣。
似觀天上三階正，又有文星入紫微。
贈盧礪
作者：畢仲游
朝代：宋

東風吹大河，北客思故鄉。
門前車且留，念此道路長。
子服儒衣冠，其家有禁方。
非徒學之精，而又心術良。
聞聲辨生死，易臂知陰陽。
救瘵先閭里，懶上王公堂。
子來視余疾，反側方在床。
頭風應手愈，珍重不敢忘。
遺我刀匕藥，三年用康强。
我家乏黄金，我才非庾郎。
贈子不成禮，禿筆題藥囊。
贈脩顒上人
作者：畢仲游
朝代：宋

巾鉢來何所，茅齋近竹林。
能談高士傳，會得祖師心。
我識詩情苦，公求理性深。
三年居潁水，誰復是知音。
輓司空申國呂公六首·其一
作者：畢仲游
朝代：宋

浩蕩風雲地，哀榮屬老臣。
兩朝尊柱石，三世擅經綸。
際會看前輩，安寧付後人。
不須論制作，風俗近還淳。
輓司空申國呂公六首·其三
作者：畢仲游
朝代：宋

試論司空事，還如慶曆年。
鹽梅雖國論，衣繡是家傅。
二聖知人望，三公託世賢。
奚須論燕處，無事不超然。
輓司空申國呂公六首·其二
作者：畢仲游
朝代：宋

騎吹西城曉，衣冠一望中。
尚疑歸鄭國，還似葬溫公。
道在民先定，兵銷歲自豐。
故知伊呂事，千載有遺風。
輓司空申國呂公六首·其五
作者：畢仲游
朝代：宋

位與諸公絕，恩逾上相尊。
朝廷惟再拜，論道掩諸昆。
體貌傳三世，光華聚一門。
蒼天苦難料，端坐讀招魂。
輓司空申國呂公六首·其六
作者：畢仲游
朝代：宋

道繼三賢後，名成六相齊。
氣摩南斗直，功蓋北山低。
背日衣冠祖，穿雲鹵簿迷。
道旁誰白首，堅卧作兒啼。
輓司空申國呂公六首·其四
作者：畢仲游
朝代：宋

歲月還箕尾，風雲暗上臺。
定超三界外，元自九天來。
冰木逡巡合，泉門颯沓開。
太平雖已見，吾道亦悠哉。
輓司馬溫國公丞相二首·其一
作者：畢仲游
朝代：宋

黄髮來雖暮，丹心病未休。
艱難天下事，際會老臣謀。
似覺浮風返，空嗟白日留。
定知名洶洶，萬歲與千秋。
輓司馬溫國公丞相二首·其二
作者：畢仲游
朝代：宋

禮絕非因貴，哀深却有榮。
世間都畫像，海外亦聞聲。
後事雖從老，前賢是友生。
故應房魏輩，泉下定交情。